Έρχεται ο Τσίπρας….! | Νέα | Ειδήσεις με άποψη. Άρθρα, αναλύσεις, καιρός.\nΔημοσιεύθηκε στις 26 Ιουνίου, 2012 22 Μαρτίου, 2014 Δημοσιεύθηκε από Σπύρος Ριζόπουλος\nΈξι μέρες πριν από τις εκλογές της 17ης Ιουνίου, σε ραδιοφωνική μου συνέντευξη στον Βήμα FM, στους Νότη Παπαδόπουλο και Βασίλη Χιώτη είχα υποστηρίξει πως η πρωτιά της ΝΔ θα ήταν πιο άνετη απ’ ότι διαφαινόταν στα δημοσκοπικά στοιχεία. Σήμερα, δυο μήνες πριν τη ΔΕΘ, σας λέω ότι οι δημοσκοπήσεις που θα γίνουν εκείνη την περίοδο θα δείχνουν τον ΣΥΡΙΖΑ να προηγείται 5 μονάδες.\nΌπως έλεγε και στην πολύ γνωστή ατάκα του ο Ηλιόπουλος « δε ξέρω αν το προσέξατε, αλλά σήμερα είμαστε μια ωραία ατμόσφαιρα!». Η ευρωζώνη παραπαίει, η πραγματική οικονομία στην Ελλάδα έχει πάει «στα βράχια» και η νέα κυβέρνηση ψάχνει να βρει Υπουργό Οικονομικών!\nΝομίζω πρόκειται περί μιας ακόμη παγκόσμιας ελληνικής πρωτοτυπίας. Να παραιτείται Υπουργός πριν ακόμη ορκιστεί και η κυβέρνηση να βρίσκεται στα πρόθυρα νευρικής κρίσης πριν ακόμη αναλάβει καλά καλά τα καθήκοντά της.\n‘Έτσι αυτή τη στιγμή η χώρα δεν έχει να περιμένει απολύτως τίποτα θετικό από τη Σύνοδο Κορυφής της ΕΕ. Η ευκαιρία μιας πρώτης διερευνητικής διαπραγμάτευσης χάθηκε καθώς η Ελλάδα θα εκπροσωπηθεί από τον Πρόεδρο της Δημοκρατίας Κάρολο Παπούλια, συνοδεία του υπηρεσιακού υπουργού Οικονομικών Γιώργου Ζανιά.\nΑπό κει και πέρα, οι αρχηγοί και τα επιτελεία τους παίζουν την «κολοκυθιά». Να αναλάβει ο τάδε. Και γιατί να αναλάβει ο τάδε; Να αναλάβει ο δείνα. Και γιατί να αναλάβει ο δείνα και να μην αναλάβει ο Στουρνάρας; Κι όσο αυτοί παίζουν την «κολοκυθιά» , η τρόικα βρίσκει την ευκαιρία να θέσει υπό πλήρη αμφισβήτηση το περιεχόμενο της προγραμματικής συμφωνίας των τριών κομμάτων που οδήγησε στη συγκρότηση κυβέρνηση συνεργασίας, επισημαίνοντας ότι βασικά σημεία της συμφωνίας αντιβαίνουν σε όρους του Μνημονίου, τους οποίους έχει δεσμευθεί να τηρήσει η Ελλάδα.\nΗ ανακούφιση από τον σχηματισμό κυβέρνησης κράτησε πολύ λίγο κι έτσι εξανεμίζεται γρήγορα το μοναδικό πλεονέκτημα που είχε αυτή η κυβέρνηση, δηλαδή να της δοθεί μια μικρή ανοχή μήπως και βελτιώσει κάπως τα πράγματα. Η αρρυθμίες και οι παραιτήσεις πείθουν όλο και περισσότερους πως «η κυβέρνηση ασθενεί». Όχι γιατί έκανε επέμβαση στο μάτι ο Σαμαράς, αλλά διότι δεν υπάρχει ξεκάθαρη οπτική για το που πάνε τα πράγματα και άρα δεν υπάρχει και η αποφασιστικότητα για να αντιμετωπιστούν όλα όσα πρόκειται να συμβούν.\nΟι εκθέσεις ιδεών περί ανάπτυξης δεν πείθουν πλέον κανέναν. Ο κόσμος της πραγματικής οικονομίας βλέπει και κρίνει από την καθημερινότητά του. Κι αυτό που βλέπει είναι ότι κάθε οικονομική δραστηριότητα είναι δραματικά συμπιεσμένη στη μέγγενη της έλλειψης ρευστότητας, των πολλών και ποικίλων φορολογικών επιβαρύνσεων και χαρατσιών, της καταβαράθρωσης της κατανάλωσης και, επιπλέον, της διεθνούς ανυποληψίας της χώρας.\nΌσο πιο γρήγορα συνέλθουν οι κυβερνώντες και πάρουν πραγματικά την κατάσταση στα χέρια τους, τόσο περισσότερες πιθανότητες έχουν να παρατείνουν το βίο της παρούσας κυβέρνησης. Αλλιώς το ξύλο θα είναι πολύ….!\nΥΓ: Η πρώτη στην Ελλάδα (αλλά και στην Κύπρο) μετάδοση από το twitter μου χθες το πρωί της είδησης για την προσφυγή της Κύπρου στον ευρωπαϊκό μηχανισμό στήριξης επιβεβαιώθηκε πλήρως το βράδυ. Ευχαριστώ τους δεκάδες φίλους που το αναπαρήγαγαν εκφράζοντας με αυτό τον τρόπο την εμπιστοσύνη τους στα γραφόμενά μου.\nΑΛΕΞΗΣ ΤΣΙΠΡΑΣ, Αντώνης Σαμαράς, Γιάννης Στουρνάρας, ΚΑΡΟΛΟΣ ΠΑΠΟΥΛΙΑΣ, ΚΥΒΕΡΝΗΣΗ, Νέα Δημοκρατία, ΠΑΣΟΚ, ΠΟΛΙΤΙΚΗ, ΣΥΡΙΖΑ\n0 απαντήσεις στο “Έρχεται ο Τσίπρας….!”\nΟ/Η “Greece Simitis Free!” – Rizopoulos Post λέει:\n26 Νοεμβρίου, 2012 στις 08:46\n[...] χθες το πρωί πως «έρχεται ο Τσίπρας» δέχθηκα δυο – τρία απανωτά τηλέφωνα από φίλους που [...]


Σε προηγούμενο κεφάλαιο γνωρίσαμε την έννοια της αγοράς. Υπάρχουν διάφορα κριτήρια με τα οποία διακρίνουμε τις μορφές της. Ένα κριτήριο είναι το είδος του εμπορεύματος που διακινείται. Για παράδειγμα έχουμε αγορά τροφίμων, αγορά ποτών, αγορά ετοίμων ενδυμάτων, αγορά συναλλάγματος κτλ. Ένα άλλο είναι ο βαθμός ανταγωνισμού μεταξύ των επιχειρήσεων ενός κλάδου, πού εξαρτάται από τον αριθμό των επιχειρήσεων και από την ομοιογένεια του προϊόντος που παράγουν και διαθέτουν. Με βάση το κριτήριο αυτό οι μορφές αγοράς που εξετάζονται σ' αυτό το κεφάλαιο είναι: Ο πλήρης (ή τέλειος) ανταγωνισμός, το μονοπώλιο, το ολιγοπώλιο και ο μονοπωλιακός ανταγωνισμός.\nΚάθε επιχείρηση, ανάλογα με τη μορφή αγοράς στην οποία ανήκει το προϊόν που παράγει, διαμορφώνει και αντίστοιχη συμπεριφορά σχετικά με: (i) Την ποσότητα του προϊόντος που θα παράγει, (ii) την τιμή στην οποία θα προσφέρει την ποσότητα αυτή και (iii) τις άλλες ενέργειες που θα κάνει για να αυξήσει το κέρδος της.\n2.\tΠλήρης (ή τέλειος) ανταγωνισμός\nΤο διάγραμμα 6.0 δείχνει το σχηματισμό της τιμής ενός προϊόντος στην αγορά από την αγοραία προσφορά (συνολική προσφορά όλων των επιχειρήσεων του κλάδου) και την αγοραία ζήτηση, ενώ για τη μεμονωμένη επιχείρηση η τιμή αυτή είναι δεδομένη, με συνέπεια\nη επιχείρηση να μπορεί να προσφέρει στην τιμή αυτή οποιαδήποτε ποσότητα είναι σε θέση να παράγει.\nΣτον πλήρη ανταγωνισμό για κάθε επιχείρηση χωριστά η τιμή είναι δεδομένη και αυτή που προσδιορίζεται στην αγορά από τις δυνάμεις προσφοράς και ζήτησης.\nΔιάγραμμα 6.0. Καμπύλες ζήτησης του κλάδου και της επιχείρησης\n3. Έσοδα, Κόστος και Ισορροπία της Επιχείρησης στον πλήρη ανταγωνισμό\n(i) Έσοδα της επιχείρησης\nΣυνολικά έσοδα (total revenue) μιας επιχείρησης είναι οι συνολικές εισπράξεις της από την πώληση ορισμένης ποσότητας ενός προϊόντος. Το συνολικό έσοδο (TR) υπολογίζεται από το γινόμενο της τιμής (Ρ) επί την ποσότητα (Q):\nTR = P · Q (1)\nΗ παραπάνω συνάρτηση μπορεί να παρασταθεί γραφικά. Εφόσον στον τέλειο ανταγωνισμό η τιμή είναι δεδομένη για την επιχείρηση, το συνολικό έσοδο εξαρτάται μόνον από την πωλούμενη ποσότητα (Q). Επομένως, η συνάρτηση (1) είναι ευθεία γραμμή και διέρχεται από την αρχή των αξόνων [διάγραμμα 6.1].\nΑν διαιρέσουμε το συνολικό έσοδο με την πωλούμενη ποσότητα, βρίσκουμε το μέσο έσοδο (AR) (average revenue), δηλαδή το έσοδο ανά μονάδα προϊόντος που πωλείται:\nΤο επιπλέον έσοδο από την πώληση μιας επιπλέον μονάδας προϊόντος ονομάζεται οριακό έσοδο (marginal revenue ή MR) και υπολογίζεται από το λόγο της μεταβολής του συνολικού εσόδου προς τη μεταβολή της πωλούμενης ποσότητας:\nΣτον τέλειο ανταγωνισμό το μέσο έσοδο και το οριακό έσοδο είναι σταθερά και ίσα με την τιμή:\nΜπορούμε να μελετήσουμε ης μεταβολές των εσόδων μιας επιχείρησης με τα δεδομένα του πίνακα 6.1. Η πρώτη στήλη δείχνει τις ποσότητες του προϊόντος που διαθέτει η επιχείρηση στην αγορά. Η δεύτερη στήλη δείχνει την τιμή κάθε μονάδας προϊόντος. Επειδή η επιχείρηση λειτουργεί σε πλήρη ανταγωνισμό, η τιμή είναι δεδομένη και θεωρούμε ότι στην τιμή αυτή η επιχείρηση μπορεί να πωλήσει όλη την ποσότητα που παράγει. Η τιμή στο παράδειγμα είναι 20 ευρώ. Όλοι οι υπολογισμοί έγιναν με τη χρησιμοποίηση των τύπων (1), (2) και (3).\nΔιευκρινίζεται ότι σε άλλες μορφές αγοράς δεν ισχύουν οι υπολογισμοί του πίνακα 6.1 (πίν. 6.1 στην επόμενη σελίδα).\nΠίνακας 6.1. Παράδειγμα υπολογισμού συνολικού μέσου και οριακού εσόδου\nTR = Ρ · Q Μέσο\n3 20 60 20 20\n4 20 80 20 20\n5 20 100 20 20\n6 20 120 20 20\n7 20 140 20 20\n8 20 160 20 20\n9 20 180 20 20\n10 20 200 20 20\nΜε βάση τα δεδομένα του πίνακα μπορούμε να δούμε τις σχέσεις (1 ),(2) και (3) στο διάγραμμα 6.1. Τα σημεία της ευθείας TR δείχνουν το συνολικό έσοδο της επιχείρησης για την αντίστοιχη ποσότητα προϊόντος. Η κλίση της ευθείας TR είναι η τιμή του προϊόντος. Η ευθεία P=AR=MR είναι παράλληλη στον άξονα των ποσοτήτων και δείχνει ότι η τιμή παραμένει σταθερή για την επιχείρηση, ανεξάρτητα από την ποσότητα του προϊόντος που διαθέτει στην αγορά.\nΔιάγραμμα 6.1. Οι καμπύλες συνολικού, μέσου και οριακού εσόδου\n(ii) To κόστος της επιχείρησης\nΣυνολικό κόστος της επιχείρησης που παράγει ένα προϊόν είναι όλα τα έξοδα που κάνει η επιχείρηση για την παραγωγή του. Στο συνολικό κόστος συμπεριλαμβάνονται όλες οι δαπάνες για την πληρωμή των παραγωγικών συντελεστών που μετέχουν στην παραγωγή, ακόμη και εκείνων που ανήκουν στην επιχείρηση ή στον επιχειρηματία. Για παράδειγμα, το συνολικό κόστος του παραγωγού ντομάτας περιλαμβάνει όλες τις δαπάνες για σπόρο, λιπάσματα, νερό, φυτοφάρμακα, αμοιβές εργατών κτλ καθώς επίσης τις δαπάνες για τη φθορά των μηχανημάτων, που χρησιμοποιούνται στην παραγωγή, το ενοίκιο της γης, έστω κι αν αυτή ανήκει στον παραγωγό, και επιπλέον την αμοιβή της εργασίας του ίδιου του παραγωγού. Το ενοίκιο της γης και η αμοιβή για την εργασία του ίδιου του παραγωγού περιλαμβάνονται στο κόστος, επειδή ο ιδιοκτήτης θα μπορούσε να νοικιάζει τη γη του και να εισπράττει ενοίκιο, αν δεν τη χρησιμοποιούσε ο ίδιος για παραγωγή, καθώς και να εισπράττει αμοιβή εργαζόμενος αλλού.\nΤο αριθμητικό παράδειγμα του πίνακα 6.2 δείχνει τη σχέση μεταξύ κόστους και παραγόμενης ποσότητας. Η δεύτερη στήλη δείχνει το συνολικό κόστος για κάθε ποσότητα παραγωγής. Η τρίτη στήλη δείχνει το κόστος ανά μονάδα προϊόντος σε διαφορετικά επίπεδα (ποσότητες) παραγωγής. Η τέταρτη στήλη δείχνει το επιπλέον κόστος από την παραγωγή μιας επιπλέον μονάδας προϊόντος σε κάθε επίπεδο παραγωγής.\nΠίνακας 6.2. Το κόστος της επιχείρησης\n1 35 35 25\n2 53 26,5 18\n3 67 22,3 14\n4 77 19,25 10\n5 85 17 8\n6 95 15,8 10\n7 110 15,7 15\n8 128 16 18\n9 153 17 25\n10 183 18,3 30\nΣτο διάγραμμα 6.2.α. φαίνεται η καμπύλη του συνολικού και του σταθερού κόστους της επιχείρησης. Το συνολικό κόστος αυξάνεται, καθώς αυξάνεται η παραγόμενη ποσότητα προϊόντος, επειδή απαιτούνται μεγαλύτερες ποσότητες παραγωγικών συντελεστών.\nΣτο διάγραμμα 6.2.β. το μέσο (συνολικό) και το οριακό κόστος μειώνονται, καθώς αυξάνεται η παραγόμενη ποσότητα έως κάποιο επίπεδο παραγωγής και, όταν η παραγωγή υπερβεί το μέγεθος αυτό, αρχίζουν να αυξάνονται.\nΔιάγραμμα 6.2.α. Οι καμπύλες του συνολικού και σταθερού κόστους\nΔιάγραμμα 6.2.β. Οι καμπύλες οριακού και μέσου(συνολικού) κόστους\n(iii) Οικονομικό αποτέλεσμα και θέση ισορροπίας της επιχείρησης\nΜε τον όρο οικονομικό αποτέλεσμα της επιχείρησης εννοούμε το κέρδος ή τη ζημιά που προκύπτει, αν από τα συνολικά έσοδα αφαιρέσουμε το συνολικό κόστος:\nΚέρδος (Κ) = Συνολικά έσοδα - Συνολικό κόστος ή Κ = TR - TC\nΑν η διαφορά μεταξύ των συνολικών εσόδων και του συνολικού κόστους είναι θετική, η επιχείρηση έχει κέρδος. Αν η διαφορά είναι αρνητική, η επιχείρηση έχει ζημιά. Το κέρδος της επιχείρησης μπορεί να υπολογιστεί και με άλλο τρόπο: Αν από το έσοδο ανά μονάδα προϊόντος, δηλαδή το μέσο έσοδο (AR), αφαιρέσουμε το κόστος ανά μονάδα προϊόντος, δηλαδή το μέσο συνολικό κόστος (ATC), βρίσκουμε το κέρδος ανά μονάδα προϊόντος. Το γινόμενο του ανά μονάδα προϊόντος κέρδους επί το συνολικό αριθμό των μονάδων που πωλούνται (Q) δίνει το κέρδος της επιχείρησης:\nΚ = (AR - ATC) . Q.\nΜε τα δεδομένα των πινάκων 6.1 και 6.2 μπορούμε να κατασκευάσουμε τον πίνακα 6.3 και να υπολογίσουμε το οικονομικό αποτέλεσμα της επιχείρησης για κάθε επίπεδο (ποσότητα) παραγωγής.\nΠίνακας 6.3. Το οικονομικό αποτέλεσμα της επιχείρησης\nΚ = TR.TC\n0 0 10 -10\n1 20 35 -15\n2 40 53 -13\n3 60 67 -7\n4 80 77 3\n5 100 85 15\n6 120 95 25\n7 140 110 30\n8 160 128 32\n9 180 153 27\n10 200 183 17\nΌπως φαίνεται στον πίνακα 6.3, όταν η επιχείρηση παράγει μια μονάδα προϊόντος, έχει ζημιά 15 ευρώ. Αν αυξήσει την παραγωγή της στις δύο μονάδες προϊόντος, μειώνει τη ζημιά στα 13 ευρώ. Η επιχείρηση αρχίζει να εμφανίζει κέρδος, όταν παράγει 4 μονάδες προϊόντος.\nΑντικειμενικός σκοπός της επιχείρησης είναι το μέγιστο κέρδος. Στο παράδειγμα του πίνακα 6.3 αυτό επιτυγχάνεται, όταν η επιχείρηση παράγει 8 μονάδες προϊόντος και το κέρδος της γίνεται 32 ευρώ. Όσο χρονικό διάστημα η τιμή στην αγορά παραμένει σταθερή (20 ευρώ), συμφέρει την επιχείρηση να συνεχίσει να παράγει 8 μονάδες προϊόντος, γιατί μεγιστοποιεί το κέρδος της. Στην περίπτωση αυτή η επιχείρηση βρίσκεται σε θέση ισορροπίας.\nΤη θέση ισορροπίας μπορούμε να εντοπίσουμε και στο διάγραμμα 6.3 που βασίζεται στα δεδομένα του πίνακα 6.3. Στο διάγραμμα αυτό παρατηρούμε τις καμπύλες του συνολικού εσόδου (TR) και του συνολικού κόστους (TC). Στο επίπεδο παραγωγής, όπου η ευθεία του συνολικού εσόδου βρίσκεται "κάτω" από την καμπύλη του συνολικού κόστους, η επιχείρηση έχει ζημιά. Στο επίπεδο παραγωγής, όπου οι δύο καμπύλες τέμνονται το κέρδος είναι μηδέν. Στα επίπεδα παραγωγής, όπου η ευθεία του συνολικού εσόδου βρίσκεται "πάνω" από την καμπύλη του συνολικού κόστους, η επιχείρηση έχει κέρδος. Το μέγιστο κέρδος της επιχείρησης είναι στο επίπεδο παραγωγής όπου η κατακόρυφη απόσταση μεταξύ των καμπυλών είναι η μεγαλύτερη και είναι η θέση ισορροπίας της επιχείρησης. Στο παράδειγμα η μεγαλύτερη απόσταση είναι η ΑΒ-32, που αντιστοιχεί σε παραγωγή 8 μονάδων προϊόντος και είναι, όπως είπαμε, η θέση ισορροπίας της επιχείρησης\nΔιάγραμμα 6.3. Ισορροπία της επιχείρησης, όταν η διαφορά TR-TC είναι μέγιστη.\nΑς υποθέσουμε ότι η τιμή του προϊόντος στην αγορά μεταβάλλεται, για παράδειγμα, γίνεται 15 ευρώ. Για την επιχείρηση αυτό σημαίνει μείωση των συνολικών εσόδων και αλλαγή στη θέση ισορροπίας. Στον πίνακα 6.4 φαίνεται ότι η επιχείρηση θα έχει ζημία σε όλα τα επίπεδα παραγωγής. Σκοπός της επιχείρησης στην περίπτωση αυτή είναι η ελαχιστοποίηση της ζημιάς. Επομένως, η νέα θέση ισορροπίας επιτυγχάνεται όταν η παραγωγή είναι 7 μονάδες προϊόντος και η ζημία 5 ευρώ. Φυσικά μια επιχείρηση που έχει ζημιές δεν μπορεί να επιβιώσει μακροχρόνια. Αυτό όμως είναι δυνατό να συμβεί βραχυχρόνια, εφόσον η επιχείρηση καλύπτει το μεταβλητό κόστος και ένα μέρος του σταθερού κόστους. Στο διάγραμμα 6.4 η νέα καμπύλη συνολικών εσόδων είναι η TR1 με μικρότερη κλίση από τη TR. Η καμπύλη TR1 βρίσκεται "κάτω" από την καμπύλη του συνολικού κόστους, αφού η επιχείρηση παρουσιάζει ζημιά σε όλα τα επίπεδα παραγωγής. Η κατακόρυφη απόσταση μεταξύ των καμπυλών TC και TR1 δείχνει τη ζημιά της επιχείρησης στο αντίστοιχο επίπεδο παραγωγής. Επομένως, η νέα θέση ισορροπίας βρίσκεται εκεί που η απόσταση είναι η ελάχιστη. Στο παράδειγμα η ελάχιστη απόσταση είναι η ΓΔ = 5.\nΠίνακας 6.4. Η επιχείρηση παρουσιάζει παντού ζημιά\n1 15 35 -20\n2 30 53 -23\n3 45 67 -22\n4 60 77 -17\n5 75 85 -10\n6 90 95 -5\n7 105 110 -5\n8 120 128 -8\n9 135 153 -18\n10 150 183 -33\nΔιάγραμμα 6.4 Ισορροπία της επιχείρησης ,όταν έχει ζημιά\n(iv) Συνθήκη ισορροπίας της επιχείρησης\nΣτο προηγούμενο τμήμα προσδιορίσαμε τη θέση ισορροπίας της επιχείρησης βρίσκοντας την ποσότητα του προϊόντος που αποφέρει το μέγιστο κέρδος, μελετώντας τη συμπεριφορά του συνολικού εσόδου και του συνολικού κόστους. Ένας άλλος τρόπος προσδιορισμού της θέσης ισορροπίας είναι αυτός που εξετάζει τη συμπεριφορά του οριακού εσόδου (Μ R ) και του οριακού κόστους (Μ C ).\nΈστω ότι η επιχείρηση παράγει μια συγκεκριμένη ποσότητα προϊόντος και φυσικά γνωρίζει το κόστος και τα έσοδά της για την ποσότητα αυτή. Πώς όμως θα αποφασίσει αν τη συμφέρει να παράγει μια επιπλέον μονάδα προϊόντος; Κριτήριο σε αυτήν την απόφαση είναι αν το επιπλέον έσοδο (οριακό έσοδο), που της επιφέρει η πρόσθετη μονάδα προϊόντος, είναι μεγαλύτερο από το επιπλέον έξοδο (οριακό κόστος), που θα δημιουργήσει η παραγωγή της. Η διαφορά μεταξύ οριακού εσόδου και οριακού κόστους είναι το κέρδος που αποφέρει η παραγωγή της επιπλέον μονάδας. Εφόσον το οριακό κόστος είναι μικρότερο από τό οριακό έσοδο, η επιχείρηση έχει κάθε λόγο να παράγει την επιπλέον μονάδα. Η επιχείρηση δεν έχει συμφέρον να αυξήσει την παραγωγή της, αν η επιπλέον μονάδα που θα παράγει έχει οριακό κόστος μεγαλύτερο από το οριακό έσοδο.\nΓια παράδειγμα ας πάρουμε τα δεδομένα των προηγούμενων πινάκων. Η τιμή του προϊόντος είναι 20 ευρώ, άρα και το οριακό έσοδο της επιχείρησης είναι 20 ευρώ. Στον πίνακα 6.5 μπορούμε να δούμε αν συμφέρει την επιχείρηση να προχωρήσει στην παραγωγή της επόμενης μονάδας προϊόντος. Το κέρδος από τη συνολική παραγωγή προκύπτει από το αλγεβρικό άθροισμα των διαφορών του οριακού εσόδου και του οριακού κόστους. Το συνολικό κέρδος της επιχείρησης για κάθε επίπεδο παραγωγής βρίσκεται, αν από το κέρδος της συνολικής παραγωγής αφαιρέσουμε το σταθερό κόστος, γιατί το σταθερό κόστος δε συμπεριλαμβάνεται στο οριακό κόστος.\nκόστος Κέρδος από παραγωγή\nμιας επιπλέον μονάδας\nπροϊόντος Άθροισμα κερδών\n1 20 25 -5 -5 10 -15\n2 20 18 2 -3 10 -13\n3 20 14 6 3 10 -7\n4 20 10 10 13 10 3\n5 20 8 12 25 10 15\n6 20 10 10 35 10 25\n7 20 15 5 40 10 30\n8 20 18 2 42 10 32\n9 20 25 -5 37 10 27\n10 20 30 -10 27 10 17\nΈστω ότι η επιχείρηση παράγει 7 μονάδες προϊόντος. Πώς θα αποφασίσει αν τη συμφέρει να παράγει 8 μονάδες; Από τον πίνακα 6.5 βλέπουμε ότι από την παραγωγή της 8ης μονάδας θα έχει έσοδα 20 ευρώ, ενώ θα της κοστίσει 18 ευρώ. Συνεπώς, θα της αυξήσει το κέρδος κατά 2 ευρώ και συμφέρει να την παράγει. Αντίθετα, από την παραγωγή της 9ης μονάδας θα έχει έσοδο 20 ευρώ, ενώ θα της κοστίσει 25 ευρώ. Συνεπώς θα της δημιουργήσει ζημιά 5 ευρώ και δε συμφέρει να την παράγει. Το διάγραμμα 6.5 δείχνει τις καμπύλες του οριακού εσόδου και του οριακού κόστους. Όταν η καμπύλη του οριακού κόστους είναι "κάτω" από την ευθεία του οριακού εσόδου, δηλαδή MC < MR, κάθε επιπλέον παραγόμενη μονάδα αυξάνει το κέρδος κατά τη διαφορά MR-MC. Όταν η καμπύλη του οριακού κόστους είναι "πάνω" από την ευθεία του οριακού εσόδου, δηλαδή MC > MR, κάθε επιπλέον παραγόμενη μονάδα ζημιώνει την επιχείρηση κατά τη διαφορά MR-MC.\nΣτα σημεία Α και Β όπου οι καμπύλες τέμνονται το οριακό κόστος είναι ίσο με οριακό έσοδο και η διαφορά MR-MC είναι μηδέν. Το σημείο Α βρίσκεται στο κατερχόμενο τμήμα της καμπύλης του οριακού κόστους και η επιχείρηση έχει μόνο ζημιά. Το σημείο Β βρίσκεται στο ανερχόμενο τμήμα της καμπύλης του οριακού κόστους, με αποτέλεσμα όλες οι προηγούμενες μονάδες προϊόντος στο τμήμα ΑΒ να φέρουν κέρδος στην επιχείρηση. Επομένως, η συνθήκη ισορροπίας της επιχείρησης προκύπτει από την ισότητα οριακού εσόδου και οριακού κόστους, όταν το οριακό κόστος ανέρχεται.\nΣύμφωνα με τη συνθήκη ισορροπίας, στο παράδειγμα [διάγραμμα 6.5] η θέση ισορροπίας είναι ανάμεσα στην 8η και 9η μονάδα προϊόντος. Αν η μονάδα μέτρησης της ποσότητας του προϊόντος δεν υποδιαιρείται, τότε η θέση ισορροπίας είναι στην 8η μονάδα (Q=8), αφού στην 9η μονάδα (Q=9) το οριακό κόστος είναι μεγαλύτερο από το οριακό έσοδο. Μπορούμε να καταλήξουμε στο συμπέρασμα: Η επιχείρηση βρίσκει τη θέση ισορροπίας της, δηλαδή μεγιστοποιεί το κέρδος της (ή ελαχιστοποιεί τη ζημιά της), όταν φθάσει & εκείνο το μέγεθος παραγωγής, όπου το οριακό κόστος ανερχόμενο ισούται με το οριακό έσοδο, δηλαδή\nΔιάγραμμα 6.5. Η θέση ισορροπίας της επιχείρησης, όταν MC=MR\n4. Η καμπύλη προσφοράς της επιχείρησης στον πλήρη ανταγωνισμό\nΗ επιχείρηση στη βραχυχρόνια περίοδο έχει σταθερό και μεταβλητό κόστος. Στην περίπτωση που η επιχείρηση δεν παράγει καθόλου, έχει ζημιά ίση με το σταθερό κόστος. Για να παράγει η επιχείρηση θα πρέπει να καλύπτει οπωσδήποτε το μεταβλητό της κόστος. Αν με την παραγωγή της δεν το καλύπτει πλήρως, τότε η ζημιά της θα είναι μεγαλύτερη, δηλαδή θα είναι όσο το σταθερό κόστος και επιπλέον το μέρος του μεταβλητού κόστους που δεν καλύπτεται από τα έσοδα. Στην περίπτωση αυτή είναι προτιμότερο για την επιχείρηση να μην παράγει καθόλου, ώστε να περιορίζει τη ζημιά της μόνο στο σταθερό κόστος.\nΣτον πλήρη ανταγωνισμό το οριακό έσοδο της επιχείρησης είναι σταθερό και ίσο με την τιμή. Τα συνολικά έσοδα της επιχείρησης είναι το γινόμενο της τιμής επί την ποσότητα που παράγει και προσφέρει: TR=P · Q. Το μεταβλητό κόστος είναι (VC) είναι γινόμενο του μέσου μεταβλητού κόστους (AVC) επί την παραγόμενη ποσότητα Q: VC = AVC Q. Μπορούμε να διακρίνουμε τις εξής περιπτώσεις:\n(α) Αν η τιμή είναι μικρότερη από το μέσο μεταβλητό κόστος: Ρ1 < AVC1.\nΣτην τιμή Ρ1 το οριακό έσοδο θα είναι MR1 = Ρ1 και, σύμφωνα με τη συνθήκη ισορροπίας (ισότητα οριακού εσόδου και οριακού κόστους), η παραγόμενη ποσότητα θα είναι Q1. [διάγραμμα 6.6.α], Τότε Ρ1 · Q1 < AVC1 Q1 δηλαδή TR1 < VC1 .Η επιχείρηση δεν καλύπτει το μεταβλητό κόστος και, επομένως, δεν τη συμφέρει να παράγει. Στο διάγραμμα 6.6.α το εμβαδόν του παραλληλόγραμμου [ΟΡ1 AQ1] παριστάνει τα έσοδα από την παραγωγή και πώληση Q1 μονάδων, ενώ το εμβαδόν [ΟΚ1 A'Q1 ] παριστάνει το μεταβλητό κόστος. Είναι φανερό ότι, αφού ΟΡ1 < ΟΚ1 ,το εμβαδόν [OP1 AQ1 ] < [ΟΚ1 A'Q1].\n(β) Αν η τιμή είναι ίση με το μέσο μεταβλητό κόστος: P2=AVC2.\nΣτην τιμή Ρ2 το οριακό έσοδο θα είναι MR2 = Ρ2 και, σύμφωνα με τη συνθήκη ισορροπίας (MR2 = MC2), η παραγόμενη ποσότητα θα είναι Q2. [διάγραμμα 6.6.β]. Τότε Ρ2 · Q2 =AVC2 · Q2, δηλαδή TR2 < VC2. Η επιχείρηση καλύπτει ακριβώς, μόνο το μεταβλητό κόστος. Από τις ισότητες P2=AVC2, MR2 = Ρ2 και MR2 = MC2 προκύπτει ότι Ρ2 = MR2 = MC2 = AVC2. Γνωρίζουμε ότι το οριακό κόστος γίνεται ίσο με το μεταβλητό κόστος, όταν το μέσο μεταβλητό κόστος είναι ελάχιστο. Στο διάγραμμα 6.6.β αυτό συμβαίνει στο σημείο Β. Για την επιχείρηση είναι αδιάφορο αν θα παράγει ή όχι, γιατί και στις δύο περιπτώσεις η ζημία της ισούται με το σταθερό κόστος. Το εμβαδόν του παραλληλόγραμμου [ΟΡ2 BQ2] παριστάνει το συνολικό έσοδο, ενώ το εμβαδόν [ΟΚ2 B'Q2] το μεταβλητό κόστος. Είναι προφανές ότι [ΟΡ2 BQ2] = [ΟΚ2 B'Q2].\n(γ) Αν η τιμή είναι μεγαλύτερη από το μέσο μεταβλητό κόστος, αλλά μικρότερη από το μέσο συνολικό κόστος: AVC3 <Ρ3 < ATC3.\nΣτην τιμή Ρ3 το οριακό έσοδο θα είναι MR3 = Ρ3 και, σύμφωνα με τη συνθήκη ισορροπίας, η παραγόμενη ποσότητα θα είναι Q3. [διάγραμμα 6.6.γ]. Τότε AVC3 · Q3 < Ρ3 · Q3 < ATC3 · Q3 δηλαδή VC3 < TR3 < TC3. Η επιχείρηση καλύπτει πλήρως όλο το μεταβλητό κόστος και ένα μέρος του σταθερού κόστους. Έχει ζημιά ίση με το υπόλοιπο σταθερό κόστος και βραχυχρόνια τη συμφέρει να παράγει. Στο διάγραμμα 6.6.γ το εμβαδόν [ΟΚ3 Γ'Q3] παριστάνει το μέσο μεταβλητό κόστος, το εμβαδόν [ΟΡ3 TQ3] το συνολικό έσοδο και το εμβαδόν [ΟΚ'3 Γ''Q3] το συνολικό κόστος της επιχείρησης. Είναι προφανές ότι [ΟΚ3 Γ'Q3] < [ΟΡ3 ΓQ3] < [ΟΚ'3 Γ''Q3]. Το εμβαδόν [Ρ3 Κ'3 Γ"Γ3] είναι η διαφορά μεταξύ των εμβαδών [ΟΚ'3 Γ''Q3] και [ΟΡ3 ΓQ3] παριστάνει τη ζημιά της επιχείρησης.\n(δ) Αν η τιμή είναι ίση με το μέσο συνολικό κόστος Ρ4 = ATC4.\nΣτην τιμή Ρ4, το οριακό έσοδο θα είναι MR4 = P4 και, σύμφωνα με τη συνθήκη ισορροπίας, η παραγόμενη ποσότητα θα είναι Q4 [διάγραμμα 6.6.δ]. Τότε Ρ4 · Q4 = ATC4 · Q4, δηλαδή TR4 < VC4. Η επιχείρηση καλύπτει ακριβώς το συνολικό κόστος και δεν έχει ούτε κέρδος ούτε ζημιά και, αν δεν μεταβληθούν οι συνθήκες (π.χ. η τιμή), ισορροπεί μακροχρόνια. Από τις ισότητες Ρ4 = MR4, MR4 = MC4 και Ρ4 = ATC4 προκύπτει η ισότητα Ρ4 = MR4 = MC4 = ATC4. Γνωρίζουμε ότι το οριακό κόστος ισούται με το μέσο συνολικό κόστος, όταν το μέσο συνολικό κόστος είναι ελάχιστο. Στο διάγραμμα 6.6.δ αυτό συμβαίνει στο σημείο Δ. Το εμβαδόν [ΟΡ4 ΔQ4] που παριστάνει τα συνολικά έσοδα ταυτίζεται με το εμβαδόν των συνολικών εξόδων [ΟΚ'4 ΔQ4],\n(ε) Αν η τιμή είναι μεγαλύτερηαπό το μέσο συνολικό κόστος: Ρ5 > ATC5.\nΣτην τιμή Ρ5 το οριακό έσοδο θα είναι MR5 = Ρ5 και, σύμφωνα με τη συνθήκη ισορροπίας, η παραγόμενη ποσότητα θα είναι Q5. [διάγραμμα 6.6.ε]. Τότε Ρ5 · Q5 > ATC5 Q5, δηλαδή το συνολικό έσοδο είναι μεγαλύτερο από το συνολικό κόστος και η επιχείρηση έχει κέρδος. Στον πλήρη ανταγωνισμό όμως, όπως γνωρίζουμε, όταν οι επιχειρήσεις έχουν κέρδη, προκαλείται η είσοδος νέων επιχειρήσεων στην παραγωγή του προϊόντος, με αποτέλεσμα να μειώνεται η τιμή από την αύξηση της προσφοράς, ώστε αυτή η θέση ισορροπίας να μην ισχύει μακροχρόνια για την επιχείρηση. Στο διάγραμμα 6.6.ε το εμβαδόν [ΟΡ5 EQ5] παριστάνει το συνολικό έσοδο είναι μεγαλύτερο από το εμβαδόν [ΟΚ'5 E'Q5] που παριστάνει το συνολικό κόστος της επιχείρησης. Η διαφορά των δύο εμβαδών [Κ'5 Ρ5ΕΕ'] παριστάνει το κέρδος της επιχείρησης.\nΑπό την προηγούμενη ανάλυση προκύπτουν δύο συμπεράσματα: Πρώτον, καθώς μεταβάλλεται η τιμή του προϊόντος στην αγορά, η επιχείρηση μεταβάλλει την ποσότητα που παράγει και προσφέρει, όπως αυτή καθορίζεται από τη συνθήκη ισορροπίας. Δεύτερον, για να παράγει η επιχείρηση πρέπει να καλύπτει τουλάχιστον το μεταβλητό κόστος. Αυτό σημαίνει ότι η επιχείρηση αρχίζει την παραγωγή, άρα και την προσφορά του προϊόντος, από το σημείο που το ανερχόμενο τμήμα της καμπύλης του οριακού κόστους τέμνει την καμπύλη του μέσου μεταβλητού κόστους (σημείο Α). Γι' αυτόν το λόγο ορίσαμε ως καμπύλη προσφοράς της επιχείρησης το ανερχόμενο τμήμα του οριακού κόστους που βρίσκεται πάνω από την καμπύλη του μέσου μεταβλητού κόστους.\n5. Μακροχρόνια ισορροπία της επιχείρησης στον πλήρη ανταγωνισμό\nΗ σημασία της ελεύθερης εισόδου και εξόδου νέων επιχειρήσεων στην παραγωγή ενός προϊόντος σε αγορά πλήρους ανταγωνισμού φαίνεται στη μακροχρόνια περίοδο:\nΑς υποθέσουμε ότι η τιμή του προϊόντος στην αγορά έχει υπερκαλύψει το μέσο κόστος της επιχείρησης και απέφερε κέρδος. Αυτό θα αποτελέσει κίνητρο, ώστε νέες επιχειρήσεις να εισέλθουν στον κλάδο, με αποτέλεσμα να αυξηθεί η αγοραία προσφορά του προϊόντος και να μειωθεί η τιμή του, μέχρι να εξισωθεί με το μέσο κόστος και να μηδενιστεί το κέρδος.\nΑν, σε αντίθετη περίπτωση, η τιμή του προϊόντος στην αγορά δεν έχει υπερκαλύψει το μέσο κόστος, τότε η επιχείρηση θα έχει ζημιά. Αυτό θα κάνει κάποιες επιχειρήσεις να εξέλθουν από τον κλάδο παραγωγής και να στραφούν σε παραγωγή άλλων προϊόντων, με αποτέλεσμα να μειωθεί η αγοραία προσφορά του συγκεκριμένου προϊόντος και, συνεπώς, να αυξηθεί η τιμή του, μέχρι να εξισωθεί με το μέσο κόστος και να εξαφανιστεί η ζημιά\nΤο διάγραμμα 6.7.α δείχνει την τιμή ισορροπίας Ρ0 και την ποσότητα ισορροπίας Q0 όπως διαμορφώνονται στην αγορά από τη συνολική προσφορά και ζήτηση. Το διάγραμμα 6.7.β δείχνει τη μακροχρόνια θέση ισορροπίας μιας αντιπροσωπευτικής επιχείρησης του κλάδου. Σύμφωνα με τη συνθήκη ισορροπίας, για τη δεδομένη τιμή Ρ0, θα είναι εκεί όπου εξισώνονται το οριακό έσοδο με το οριακό κόστος και το μέσο κόστος (σημείο Α), ώστε η επιχείρηση δε θα έχει ούτε ζημιά ούτε κέρδος. Αν στη θέση ισορροπίας η παραγωγή της επιχείρησης είναι q0 και υποθέσουμε ότι ο κλάδος αποτελείται από Ν όμοιες επιχειρήσεις, τότε η αγοραία ποσότητα προϊόντος που προσφέρεται είναι: Q0 = Ν q0.\nΔιάγραμμα 6.7.α. Αγορά.\nΔιάγραμμα 6.7.β. Επιχείρηση.\nΑπό τα προηγούμενα γίνεται σαφές ότιστην αγορά του πλήρους ανταγωνισμού, η μακροχρόνια ισορροπία της επιχείρησης επιτυγχάνεται με ελάχιστο κόστος παραγωγής, δηλαδή δε γίνεται σπατάλη παραγωγικών συντελεστών, γι' αυτό θεωρείται η άριστη μορφή αγοράς.\n6.\tΣυμπεριφορά της επιχείρησης στον πλήρη ανταγωνισμό\nΣκοπός της επιχείρησης πάντα είναι η μεγιστοποίηση του κέρδους της. Αυτό συμβαίνει με τη μεγιστοποίηση της διαφοράς μεταξύ του συνολικού εσόδου και του συνολικού κόστους. Για την επιχείρηση όμως η τιμή είναι δεδομένη και η ποσότητα που παράγει καθορίζεται από τη συνθήκη ισορροπίας. Επομένως, το κέρδος της επιχείρησης θα αυξηθεί μόνο αν μειώσει το κόστος παραγωγής. Αυτό μπορεί να γίνει με καλύτερη οργάνωση της παραγωγικής διαδικασίας, με εξοικονόμηση εργασίας και πρώτων υλών, με βελτίωση της τεχνολογίας δηλαδή με τη χρησιμοποίηση νέων, πιο αποδοτικών μηχανημάτων.\nΗ διαφήμιση του προϊόντος δε συμφέρει την επιχείρηση, αφού τα προϊόντα όλων των επιχειρήσεων του κλάδου θεωρούνται ομοιογενή.\n7.\tΜονοπώλιο και χαρακτηριστικά του μονοπωλίου\nΗ αγορά ενός προϊόντος μπορεί να χαρακτηριστεί μονοπωλιακή, όταν το προϊόν αυτό παράγεται και προσφέρεται από μια μόνο επιχείρηση. Συνήθως όμως υπάρχουν αρκετά αγαθά που ικανοποιούν εξίσου ή σχεδόν εξίσου καλά την ίδια ανάγκη. Για παράδειγμα, αναπτήρας και τα σπίρτα. Εφόσον υπάρχουν αγαθά που μπορεί το ένα να υποκαταστήσει το άλλο στην κατανάλωση, είναι δύσκολο να υπάρξει μονοπώλιο για την ικανοποίηση της σχετικής ανάγκης. Συνεπώς για την ύπαρξη μονοπωλίου απαιτούνται δύο χαρακτηριστικά:\n(α) μια μόνο επιχείρηση να παράγει και να προσφέρει το προϊόν και\n(β) έλλειψη άλλων προϊόντων που να ικανοποιούν την ίδια ανάγκη εξίσου ικανοποιητικά, δηλαδή έλλειψη στενών υποκατάστατων.\nΠαράδειγμα μονοπωλίου στην Ελλάδα μπορούν να θεωρηθούν τα κρατικά μονοπώλια, όπως ο Οργανισμός Σιδηροδρόμων Ελλάδος (ΟΣΕ), η Δημόσια Επιχείρηση Ηλεκτρισμού (ΔΕΗ).\n8.\tΑιτίες δημιουργίας μονοπωλίου\nΒασικές αιτίες για τη δημιουργία μονοπωλίου στην παραγωγή ενός προϊόντος είναι οι ακόλουθες:\n(i) Η πρώτη ύλη που είναι απαραίτητη για την παραγωγή του προϊόντος βρίσκεται στην κατοχή ενός ατόμου ή μιας επιχείρησης. Για παράδειγμα, η ιδιοκτησία και η εκμετάλλευση μιας ιαματικής πηγής.\n(ii) Η αποκλειστική κατοχή από μία επιχείρηση της γνώσης και τεχνολογίας που απαιτείται για την παραγωγή του προϊόντος. Για παράδειγμα, η ανακάλυψη ενός νέου φαρμάκου. Υπάρχουν βεβαίως επιχειρήσεις που παράγουν συγγενή προϊόντα και μπορεί να δημιουργήσουν κάποιο υποκατάστατο.\n(iii)\tTo ίδιο το κράτος με νόμο αναλαμβάνει την αποκλειστική παραγωγή και τη διάθεση ενός προϊόντος. Σκοπός σε αυτήν την περίπτωση είναι η εξυπηρέτηση του κοινωνικού συμφέροντος και όχι η μεγιστοποίηση του κέρδους. Παραδείγματα είναι, όπως αναφέραμε παραπάνω, η ΔΕΗ, ο ΟΣΕ.\n(iv)\tΟ θεμιτός ή αθέμιτος ανταγωνισμός των επιχειρήσεων στα πλαίσια της ελεύθερης οικονομίας. Ορισμένες επιχειρήσεις δεν μπορούν να ανταποκριθούν στον ανταγωνισμό για την κατάκτηση της αγοράς και λόγω ζημιών διακόπτουν την παραγωγή τους. Η σταδιακή μείωση του αριθμού των επιχειρήσεων και η τελική επικράτηση μόνο της ισχυρότερης, δημιουργεί μονοπώλιο.\n9. Συμπεριφορά της μονοπωλιακής επιχείρησης\nΗ μονοπωλιακή επιχείρηση κυριαρχεί στην αγορά του προϊόντος που παράγει, αφού δεν έχει κανέναν ανταγωνισμό και έτσι έχει τη δυνατότητα να προσδιορίζει την τιμή του προϊόντος της. Η καμπύλη ζήτησης όμως του προϊόντος τη δεσμεύει, γιατί όσο μεγαλύτερη τιμή επιβάλλει στο προϊόν τόσο μειώνεται η ζητούμενη ποσότητα. Για το λόγο αυτό η μονοπωλιακή επιχείρηση έχει δύο επιλογές: ή να προσδιορίσει την τιμή του προϊόντος και να δει τι ποσότητα παραγωγής είναι διατεθειμένοι να απορροφήσουν οι καταναλωτές στην τιμή αυτή, ή να προσδιορίσει την ποσότητα του προϊόντος που θα παράγει και να δει σε ποια τιμή μπορεί να την απορροφήσουν οι καταναλωτές.\nΚριτήριο για να αποφασίσει σε ποια τιμή θα πουλήσει το προϊόν της είναι η μεγιστοποίηση του κέρδους της, δηλαδή, θα επιβάλλει μια τιμή τέτοια, ώστε η διαφορά μεταξύ της συνολικής προσόδου και του συνολικού κόστους να είναι η μεγαλύτερη δυνατή. Μόλις επιτευχθεί η μεγιστοποίηση, η μονοπωλιακή επιχείρηση βρίσκει τη θέση ισορροπίας, με την έννοια ότι δεν υπάρχει κίνητρο για μεταβολή ούτε της παραγόμενης ποσότητας ούτε της τιμής.\nΗ συνθήκη ισορροπίας της μονοπωλιακής επιχείρησης είναι η ίδια, όπως και της επιχείρησης στον πλήρη ανταγωνισμό, δηλαδή το κέρδος γίνεται μέγιστο, όταν το οριακό κόστος αυξανόμενο είναι ίσο με την οριακή πρόσοδο. Η διαφορά τους είναι ότι η οριακή πρόσοδος στο μονοπώλιο είναι φθίνουσα, επειδή, καθώς η ποσότητα αυξάνεται, η τιμή μειώνεται, ενώ στον πλήρη ανταγωνισμό είναι σταθερή, αφού σταθερή είναι και η τιμή για την επιχείρηση.\nΆλλες ενέργειες στις οποίες μπορεί να προβεί η μονοπωλιακή επιχείρηση για να αυξήσει το κέρδος της είναι η μείωση του κόστους παραγωγής και η αύξηση της ζήτησης για το προϊόν της. Μείωση του κόστους παραγωγής μπορεί να επιτευχθεί με την κατάλληλη οργάνωση της επιχείρησης και την εισαγωγή βελτιωμένης τεχνολογίας στην παραγωγή.\nΑύξηση της ζήτησης του προϊόντος που παράγει, επομένως και αύξηση των πωλήσεων μπορεί να επιτευχθεί με διάφορους τρόπους, όπως, για παράδειγμα, με τη διαφήμιση. Η διαφήμιση σκοπό έχει να πείσει τα άτομα που δεν καταναλώνουν το προϊόν να γίνουν καταναλωτές του.\nΤο αποτέλεσμά της είναι να μετατοπιστεί η καμπύλη ζήτησης του προϊόντος προς τα δεξιά, έτσι ώστε σε κάθε τιμή να ζητούνται μεγαλύτερες ποσότητες προϊόντος και να αυξάνονται οι πωλήσεις και το κέρδος.\nΥπάρχουν όμως περιπτώσεις που η μονοπωλιακή επιχείρηση μπορεί να προσφέρει το προϊόν σε χαμηλότερη τιμή, ώστε να αποτρέψει τυχόν κρατική παρέμβαση ή είσοδο ανταγωνιστών στον κλάδο.\n10.\tΧαρακτηριστικά της αγοράς του ολιγοπωλίου\nΌταν υπάρχουν λίγες επιχειρήσεις που παράγουν και προσφέρουν ένα προϊόν, η αγορά ονομάζεται ολιγοπωλιακή. Η κάθε μια από αυτές τις επιχειρήσεις διεκδικεί στην αγορά ένα μερίδιο πωλήσεων για το δικό της προϊόν. Ο μικρός όμως αριθμός τους προσδίδει στην ολιγοπωλιακή αγορά το χαρακτηριστικό της έντονης αλληλεξάρτησης, δηλαδή κάθε ενέργεια μιας επιχείρησης, με σκοπό να επηρεάσει την κατάσταση στην αγοράς προς όφελός της, προκαλεί αντιδράσεις εκ μέρους των άλλων επιχειρήσεων, που με τη σειρά τους παρεμβαίνουν στην αγορά με δικές τους αντίστοιχες ενέργειες. Για παράδειγμα, αν μια επιχείρηση μειώσει την τιμή του προϊόντος της για να προσελκύσει περισσότερους καταναλωτές, τότε και οι άλλες επιχειρήσεις είναι αναγκασμένες να μειώσουν την τιμή για να μη χάσουν τους πελάτες τους. Η διαδικασία αύξησης της πελατείας με συνεχείς μειώσεις των τιμών οδηγεί τις επιχειρήσεις του ολιγοπωλίου σε ένα "πόλεμο τιμών" μεταξύ τους, που καταλήγει σε βάρος τους και σε όφελος των καταναλωτών. Για να αποτρέψουν αυτόν τον "πόλεμο τιμών", οι επιχειρήσεις σιωπηρά ή με ρητή συμφωνία αποφασίζουν να μην υπάρχει ανταγωνισμός τιμών.\nΤο προϊόν που παράγουν οι επιχειρήσεις στο ολιγοπώλιο μπορεί να είναι ομοιογενές ή και διαφοροποιημένο. Η διαφοροποίηση μπορεί να είναι σημαντική, για παράδειγμα στην ποιότητα, είτε ασήμαντη, για παράδειγμα στο χρώμα ή τη συσκευασία.\nΠαραδείγματα ολιγοπωλιακής αγοράς είναι: Οι αγορές τσιμέντου και κινητής τηλεφωνίας με προϊόν ομοιογενές. Η αγορά ηλεκτρικών συσκευών (ψυγείων, πλυντηρίων, κουζινών κτλ.) με ορισμένες διαφοροποιήσεις στο προϊόν. Η αγορά αυτοκινήτων ιδιωτικής χρήσης με σημαντικές διαφοροποιήσεις στο προϊόν. Επίσης οι αγορές ηλεκτρονικών υπολογιστών, εφημερίδων και περιοδικών, τσιγάρων, απορρυπαντικών, γάλακτος κτλ.\n11.\tΣυμπεριφορά της επιχείρησης στο ολιγοπώλιο\nΤο χαρακτηριστικό της έντονης αλληλεξάρτησης των επιχειρήσεων στο ολιγοπώλιο προσδιορίζει και τη συμπεριφορά τους. Σημαντικό ρόλο παίζουν οι μεταξύ τους συμφωνίες για τον προσδιορισμό της τιμής. Συμφωνίες επιπλέον μπορεί να υπάρξουν, για παράδειγμα, για τις περιοχές που κάθε επιχείρηση θα διαθέτει το προϊόν της ή για κοινή στάση προκειμένου να αποτρέψουν την είσοδο μιας νέας επιχείρησης στον κλάδο. Όλες οι συμφωνίες έχουν σκοπό να μειώσουν τον μεταξύ τους ανταγωνισμό, ώστε να εκμεταλλευτούν την αγορά με τρόπου που να μεγιστοποιούν τα κέρδη τους. Επειδή όμως οι συμφωνίες αυτές οδηγούν πολλές φορές σε ουσιαστική μονοπώληση της αγοράς, το κράτος παρεμβαίνει νομοθετικά απαγορεύοντάς τες, για να προστατεύσει τους καταναλωτές.\nΕφόσον ο ανταγωνισμός στην τιμή του προϊόντος δε συμφέρει τις επιχειρήσεις, μεταφέρεται σε άλλα πεδία, όπως π.χ. καινοτομίες στο προϊόν (στην εμφάνιση, στα συστατικά υλικά κτλ.), προσφορές (δώρα, κουπόνια, οικονομικές συσκευασίες κτλ.) και βέβαια διαφήμιση του προϊόντος με όλα τα μέσα και σε μεγάλη έκταση.\nΚάθε επιχείρηση του ολιγοπωλίου επιπλέον έχει κίνητρο να μειώσει το κόστος παραγωγής για να εξασφαλίσει την επιβίωση της, εξαιτίας του ανταγωνισμού και της έντονης αλληλεξάρτησής της από τις άλλες επιχειρήσεις του κλάδου.\nΣε πολλές περιπτώσεις οι επιχειρήσεις του ολιγοπωλίου συμφωνούν σιωπηρά ο προσδιορισμός της τιμής να γίνεται από μια επιχείρηση, τη λεγόμενη ηγετική επιχείρηση, και οι υπόλοιπες να προσαρμόζουν ανάλογα τις τιμές τους. Η ηγετική επιχείρηση είναι συνήθως η μεγαλύτερη, χωρίς αυτό να είναι υποχρεωτικό. Ηγετική επιχείρηση μπορεί να είναι εκείνη που προβλέπει με επιτυχία τις μεταβολές που επέρχονται στην αγορά και ενεργεί έτσι, ώστε να εξασφαλίζονται ικανοποιητικά κέρδη στο σύνολο των επιχειρήσεων του ολιγοπωλίου.\n12.\tΧαρακτηριστικά της αγοράς του μονοπωλιακού ανταγωνισμού\nΜια αγορά ονομάζεται αγορά μονοπωλιακού ανταγωνισμού, όταν συνδυάζει τα εξής δύο χαρακτηριστικά: (i) Υπάρχουν τόσες πολλές επιχειρήσεις που παράγουν και προσφέρουν το προϊόν, ώστε κάθε επιχείρηση μπορεί να παίρνει αποφάσεις, χωρίς να λαμβάνει υπόψη της τις πιθανές αντιδράσεις των άλλων, δηλαδή λείπει το στοιχείο της αλληλεξάρτησης. (ii) Το προϊόν κάθε επιχείρησης είναι σχετικά διαφοροποιημένο από τα προϊόντα των άλλων επιχειρήσεων. Η διαφοροποίηση μπορεί να είναι σημαντική, ασήμαντη ή και φανταστική και μπορεί να αφορά την ποιότητα του προϊόντος, το σχήμα, τη συσκευασία, το χρώμα, τη φίρμα κτλ.\nΤο πρώτο χαρακτηριστικό, η ύπαρξη δηλαδή πολλών επιχειρήσεων, κάνει αδύνατη την κρυφή ή φανερή συμφωνία μεταξύ τους, αντίθετα από ό,τι συμβαίνει στην αγορά του ολιγοπωλίου, όπου οι συμφωνίες είναι συνηθισμένες. Το δεύτερο χαρακτηριστικό, δηλαδή η διαφοροποίηση του προϊόντος, επιτρέπει σε κάθε επιχείρηση να προσδιορίζει διαφορετική τιμή για το προϊόν της. Αυτός είναι ο λόγος που υπάρχουν πολλές διαφορετικές τιμές, για παράδειγμα, στα είδη ένδυσης και υπόδησης. Εκτός όμως από τον ανταγωνισμό στις τιμές, επιτρέπει τον ανταγωνισμό των επιχειρήσεων με την προβολή των διαφορετικών στοιχείων του προϊόντος.\nΗ μορφή λοιπόν αυτή αγοράς έχει ένα στοιχείο ανταγωνισμού (πολλές επιχειρήσεις) και ένα στοιχείο μονοπωλίου (διαφοροποίηση του προϊόντος), γι' αυτό ονομάζεται μονοπωλιακός ανταγωνισμός.\nΠαράδειγμα τέτοιων αγορών είναι τα καταστήματα που πουλάνε ενδύματα, τα πρατήρια βενζίνης, τα κουρεία και κομμωτήρια, τα φροντιστήρια, τα ξενοδοχεία, τα εστιατόρια κτλ.\n13.\tΗ συμπεριφορά της επιχείρησης στον μονοπωλιακά ανταγωνισμό\nΣκοπός της επιχείρησης είναι η μεγιστοποίηση του κέρδους της. Η συνθήκη μεγιστοποίησης του κέρδους είναι πάλι η εξίσωση του οριακού κόστους, όταν είναι αυξανόμενο, με το οριακό έσοδο, που είναι φθίνουσα, αφού η τιμή δεν είναι σταθερή για την επιχείρηση.\nΟι ενέργειες που μπορεί να κάνει η επιχείρηση για να έχει μεγαλύτερο κέρδος είναι για: α) αύξηση των εσόδων της με την ανάπτυξη των πωλήσεων, που μπορεί να επιτευχθεί με τη διαφήμιση των προϊόντων της και β) μείωση του κόστους παραγωγής.\nΣε όλες τις μορφές αγοράς που εξετάσαμε, δηλαδή του τέλειου ανταγωνισμού, του μονοπωλίου, του ολιγοπωλίου και του μονοπωλιακού ανταγωνισμού, το κοινό στοιχείο είναι ότι βασικός σκοπός κάθε επιχείρησης παραμένει η μεγιστοποίηση του κέρδους της. Στην προσπάθειά της να πετύχει αυτό το σκοπό η επιχείρηση επιδιώκει, αφ' ενός τη μείωση του κόστους παραγωγής και αφ' ετέρου την αύξηση των πωλήσεών της\nΆριστη μορφή αγοράς είναι του τέλειου ανταγωνισμού γιατί η παραγωγή μακροχρόνια γίνεται με το ελάχιστο κόστος, δηλαδή δεν έχουμε σπατάλη παραγωγικών συντελεστών. Στην αγορά του τέλειου ανταγωνισμού, σε αντίθεση με τις άλλες μορφές αγοράς, δεν υπάρχει διαφήμιση και αυτό είναι προς όφελος του καταναλωτή, αφού ένα μεγάλο μέρος των εξόδων της διαφήμισης επιβαρύνει τελικά τους καταναλωτές.\n(ι) Σε αγορά πλήρους ανταγωνισμού μια επιχείρηση συμφέρει να παράγει βραχυχρόνια όταν:\n(α) Το μέσο μεταβλητό κόστος της είναι ελάχιστο,\n(β) Το οριακό κόστος της είναι ελάχιστο.\n(γ) Η τιμή του προϊόντος ισούται με το μέσο μεταβλητό κόστος της.\n(δ) Η τιμή του προϊόντος ισούται με το οριακό κόστος της.\n(ε) Η τιμή του προϊόντος είναι μεγαλύτερη από το μέσο μεταβλητό κόστος της.\n(στ) Συνδυάζονται τα (α) και (δ).\n(ζ) Συνδυάζονται τα (δ) και (ε).\n(η) Συνδυάζονται τα (α) και (γ).\nii) Η ελαστικότητα της προσφοράς ως προς την τιμή δείχνει:\n(α) Τη μεταβολή στην προσφερόμενη ποσότητα του αγαθού σε μια μεταβολή της τεχνολογίας.\n(β) Τη μεταβολή στην προσφερόμενη ποσότητα του αγαθού σε μια μεταβολή της τιμής των παραγωγικών συντελεστών που συμμετέχουν στην παραγωγή του αγαθού.\n(γ) Τη μεταβολή στην προσφερόμενη ποσότητα του αγαθού σε μια μεταβολή της τιμής πώλησης του αγαθού.\n(δ) Τίποτα από τα παραπάνω.\niii) Η ελαστικότητα της προσφοράς ως προς την τιμή δείχνει:\n(α) Η επιχείρηση παρουσιάζει ζημία αλλά τη συμφέρει να παράγει βραχυχρόνια.\n(β) Η επιχείρηση πρέπει να σταματήσει την παραγωγή.\n(γ) Η επιχείρηση πρέπει να μειώσει το σταθερό της κόστος.\n(δ) Η επιχείρηση πρέπει να μειώσει την παραγωγή της, ώστε να μειωθεί το μεταβλητό κόστος\niv) Σε αγορά πλήρους ανταγωνισμού στη μακροχρόνια ισορροπία:\n(α) Τα συνολικά έσοδα της επιχείρησης είναι μεγαλύτερα από το συνολικό κόστος.\n(β) Το συνολικό κόστος της επιχείρησης ισούται με τα συνολικά έσοδα.\n(γ) Επειδή το κέρδος της επιχείρησης είναι μηδέν, η επιχείρηση αποχωρεί από τον κλάδο.\n(δ) Το οριακό έσοδο της επιχείρησης ισούται με το ελάχιστο μέσο συνολικό κόστος.\nv) Η μονοπωλιακή επιχείρηση:\n(α) Μπορεί να αυξήσει τα κέρδη της, αυξάνοντας την τιμή του προϊόντος.\n(β) Έχει φθίνον οριακό έσοδο.\n(γ) Είναι η ηγετική επιχείρηση του ολιγοπωλίου.\n(δ) Μπορεί να διαθέτει στην αγορά οποιαδήποτε ποσότητα θελήσει, στην τιμή που επιθυμεί.\n(ε) Μεγιστοποιεί το κέρδος της, όταν το οριακό κόστος είναι μικρότερο από το οριακό έσοδο.\n(στ) Ανταγωνίζεται άλλες επιχειρήσεις με τη διαφήμιση.\n1 Για ένα προϊόν σε αγορά πλήρους ανταγωνισμού δίνονται οι αγοραίες συναρτήσεις ζήτησης QD= 180 - 18Ρ και προσφοράς Qs= 4+4Ρ. Μια επιχείρηση που παράγει το προϊόν αυτό έχει παραγωγή και κόστος, όπως φαίνονται στον παρακάτω πίνακα. Να βρεθεί η θέση ισορροπίας της επιχείρησης και να υπολογιστεί το κέρδος της.\nΠροϊόν 0 1 2 3 4 5 6 7 8 9\nΣταθερό κόστος 18 18 18 18 18 18 18 18 18 18\nΜεταβλητό κόστος 0 6 10 12 16 22 30 40 52 66\n2 Σε αγορά πλήρους ανταγωνισμού τρεις αντιπροσωπευτικές επιχειρήσεις του κλάδου παράγουν με τα δεδομένα του παρακάτω πίνακα. Αν η τιμή του προϊόντος είναι 400 ευρώ, τι συμπεραίνετε για τις επιχειρήσεις αυτές;\nΜέσο Μεταβλητό Κόστος Μέσο Συνολικό Κόστος\nΕΠΙΧ/ΣΗ. "Α" 500 540\nΕΠΙΧ/ΣΗ. "Β" 400 450\nΕΠΙΧ/ΣΗ. "Γ" 300 380\n3 Στον παρακάτω πίνακα δίνονται τα στοιχεία κόστους και παραγωγής για μια επιχείρηση που λειτουργεί σε πλήρως ανταγωνιστική αγορά.\n(α) Να παρασταθεί γραφικά η θέση ισορροπίας της επιχείρησης, αν η τιμή του προϊόντος είναι i) 1000 ii) 3200 iii) 7000.\n(β) Να βρεθούν το κέρδος ή η ζημιά για κάθε μια από τις παραπάνω τιμές:\nii) Γραφικά από το διάγραμμα με το οριακό, μέσο μεταβλητό, μέσο συνολικό κόστος\nΠροϊόν Σταθερό Κόστος Μεταβλητή Κόστος\n0 10.000 0\n1 10.000 3.000\n3 10.000 6.000\n4 10.000 6.800\n5 10.000 7.800\n6 10.000 11.000\n7 10.000 18.000\n8 10.000 26.000\n9 10.000 35.000\n10 10.000 45.000\n4 Μια επιχείρηση σε αγορά τέλειου ανταγωνισμού, παράγει όπως δείχνει ο παρακάτω πίνακας. Ο εργατικός μισθός είναι 1000 ευρώ και το κόστος της πρώτης ύλης είναι 100 ευρώ για κάθε προϊόν. Σταθερό κόστος 2000 ευρώ. Η αγοραία συνάρτηση ζήτησης είναι QD = 52.500 - 250Ρ και η αγοραία συνάρτηση προσφοράς είναι Qs = 100 Ρ\n(α) Να βρεθεί η θέση ισορροπίας της επιχείρησης και να αιτιολογηθεί αν η επιχείρηση πρέπει να παράγει.\n(β) Αν η αγοραία συνάρτηση ζήτησης γίνει Q'D = 30.000 - 50 Ρ, να βρεθεί η νέα θέση ισορροπίας και να υπολογισθούν τα κέρδη της επιχείρησης.\n(γ) Πόσο θα αυξηθεί το κόστος της επιχείρησης αν αυξήσει την παραγωγή της από 90 σε 105 μονάδες προϊόντος;\nΟ Τζών Μ. Κέυνς (1883-1946) θεωρείται ο σπουδαιότερος ίσως οικονομολόγος\nτου 20ού αιώνα. Το έργο του "Η Γενική θεωρία της Απασχόλησης, του Τόκου και του χρήματος" που δημοσιεύτηκε το 1936 μετά τη μεγάλη οικονομική κρίση του 1929-32 επηρέασε βαθιά την οικονομική σκέψη και την οικονομική πολιτική.


Ανοδικές προοπτικές και για το ελληνικό χρηματιστήριο κατά τη σημερινή συνεδρίαση\nΧΡΗΜΑΤΙΣΤΗΡΙΟ 15.10.21 10:44\nΜία ακόμη ευκαιρία θα έχει σήμερα , η ελληνική χρηματιστηριακή αγορά για να βελτιώσει την εικόνα της. Μετά το ανοδικό κρεσέντο στις αμερικανικές αγορές λόγω των εταιρικών αποτελεσμάτων των επενδυτικών τραπεζών και της βελτίωσης της απασχόλησης , οι ευρωπαικές αγορές ξεκίνησαν ανοδικά σήμερα το πρωί ( ο γερμανικός DAX επαναπροσεγγίζει τις 15.500 μονάδες) και έτσι το περιβάλλον για τον Γενικό Δείκτη είναι μάλλον θετικό.\nΕφικτός στόχος οι 900 μονάδες για τον Γ.Δ μέσα στις επόμενες συνεδριάσεις\nΗ σημερινή συνεδρίαση θα δείξει εάν ο Γενικός Δείκτης μπορεί να επανα-προσεγγίσει μέσα στην επόμενη εβδομάδα τις 900 μονάδες, εάν οι τραπεζικές μετοχές θα επωφεληθούν του θετικού κλίματος για τον κλάδο διεθνών (λόγω επιτοκίων) και εάν οι συναλλαγές θα αυξηθούν στο ελληνικό χρηματιστήριο.\nΠου εστιάζεται το επενδυτικό ενδιαφέρον\nO Γενικός Δείκτης αναμένεται να υπερβεί σήμερα τις 890 μονάδες και υπό προυποθέσεις να υπάρξει υπέρβαση και των 895 μονάδων. Το ενδιαφέρον εκτός από τις 4 τραπεζικές μετοχές εστιάζεται σε ΟΤΕ, ΟΠΑΠ, ΔΕΗ , Motor Oil, EΛΠΕ, Ελλάκτωρ (υπάρχουν θετικές εξελίξεις με την Αττική Οδό), Titan International και Jumbo. Μετοχές εταιρειών υποδομών όπως ΟΛΠ, ΕΥΔΑΠ, ΕΥΑΘ , ΑΔΜΗΕ είχαν αυξημένη συναλλακτικότητα το προηγούμενο διάστημα και αναμένεται ότι θα συνεχίσουν.\nΌσο πλησιάζουμε προς το τέλος Οκτωβρίου και η ‘βαριά’ διόρθωση δεν έρχεται, φαίνεται ότι οι πιθανότητες να δούμε τους χρηματιστηριακούς δείκτες σημαντικά μειωμένους μετατίθενται προς τον Δεκέμβριο. Οι αγορές σε Αμερική, Ευρώπη φοβούνται τον πληθωρισμό αλλά το γεγονός ότι η αύξηση που πληθωρισμού είναι ‘κοινός τόπος’ σε επενδυτές και αναλυτές , δείχνει ότι οι φόβοι έχουν ενσωματωθεί στις παρούσες αποτιμήσεις.\nΤο ελληνικό χρηματιστήριο έχει προοπτικές αλλά και προβλήματα. Οι προοπτικές είναι οι αναπτυξιακές προοπτικές και τα θετικά μεγέθη των περισσότερων εισηγμένων. Τα προβλήματα είναι κυρίως δημοσιονομικά και μακροοικονομικά , δηλαδή τα ελλείματα του Δημοσίου που έχουν διογκωθεί υπερβολικά και το χρέος. Τα προβλήματα αυτά είναι που καθυστερούν την αναβάθμιση της ελληνικής οικονομίας και την απόκτηση επενδυτικής βαθμίδας


Βασίλης Μάγγος: Η απάντηση της οικογένειας στον Χρυσοχοΐδη - Hellenic Voice\nΑρχική Ελλαδα Βασίλης Μάγγος: Η απάντηση της οικογένειας στον Χρυσοχοΐδη\nΤη δική του απάντηση στην ανακοίνωση του υπουργείου Προστασίας του Πολίτη, η οποία προτάσσει ότι αποτελεί ψέμα η σύνδεση του ξυλοδαρμού του νερού Βασίλη Μάγγου από δυνάμεις των ΜΑΤ στον Βόλο με τον θάνατό του ένα μήνα αργότερα, δίνει ο πατέρας του.\nΗ οικογένεια Μάγγου απαντά στην ανακοίνωση που εξέδωσε το υπουργείο Προστασίας του Πολίτη\nΣύμφωνα με πληροφορίες από το thenewspaper, αναφέρει το εξής: «Δεν λέμε ότι το παιδί μας πέθανε από τα τραύματα. Δεν λέμε πως αυτά ήταν η άμεση αιτία θανάτου του. Ξέρουμε όμως, ότι αυτός ο ξυλοδαρμός, που είχαν πέσει δέκα πάνω του και του έσπασαν τα πλευρά, επηρέασε πολύ την ψυχολογία του. Αυτό δεν θα το δείξει καμία ιατροδικαστική έρευνα. Ο γιος μας λοιπόν, δεν ήταν ένας Γρηγορόπουλος, δεν διεκδικούμε κάτι τέτοιο. Αλλά αγωνιζόταν ενάντια σε ένα αστυνομικό κράτος καταστολής. Δεν θέλουμε ένα κίνημα για το παιδί μας. Ένα κίνημα για την αστυνομική βία χρειαζόμαστε».\nΑναμένονται τα αποτελέσματα της νεκροψίας – νεκροτομής\nΝα σημειωθεί, ότι εντός της ημέρας θα εκδοθεί το αποτέλεσμα της νεκροψίας και νεκροτομής στο οποίο υποβλήθηκε η σορός του Βασίλη Μάγγου, ο οποίος βρέθηκε νεκρός στο κρεβάτι του σπιτιού του στον Βόλο, από τη μητέρα του κατά τις βραδινές ώρες της Δευτέρας 13 Ιουλίου. Από τα στοιχεία της έρευνας δεν προκύπτει εγκληματική ενέργεια ενώ διενεργείται προανάκριση από την αρμόδια Υπηρεσία.\nΠαραγγέλθηκε νεκροψία – νεκροτομή, η οποία θα πραγματοποιηθεί στην Ιατροδικαστική Υπηρεσία Θεσσαλονίκης. Με αίτημα του Αρχηγείου της Ελληνικής Αστυνομίας, στη νεκροψία – νεκροτομή θα παραστεί και Εισαγγελέας. «Σεβόμενοι τη μνήμη του νεκρού παιδιού και τη θλίψη της οικογένειας του δεν θα επεκταθούμε στο θέμα πριν ολοκληρωθούν οι έρευνες», αναφέρει η ανακοίνωση.\nΚατά της πολιτικής ηγεσίας του υπουργείου τα κόμματα της αντιπολίτευσης\nΠολλές είναι οι αντιδράσεις κατά της πολιτικής ηγεσίας του υπουργείου Προστασίας του Πολίτη με αφορμή την ανακοίνωση που εκδόθηκε στον απόηχο του θανάτου του νεαρού στον Βόλο. Όσα κόμματα έχουν αντιδράσει, κάνουν λόγο για σπασμωδική κίνηση από το υπουργείο το οποίο «έσπευσε να προδικάσει τα αποτελέσματα της νεκροψίας – νεκροτομής που διενεργούν οι αρμόδιες Αρχές».\nΠροηγούμενο άρθροΤσολάκη ΣΚΑΪ: Τέλος η συνεργασία της με τον σταθμό\nΕπόμενο άρθροΚατάρ: Δικαίωση από το Διεθνές Δικαστήριο για τον εναέριο χώρο


Πληγή που δεν κλείνει - Γ. Οικονόμου - SPORT 24\n19 ΔΕΚ 2019 | 23.44\nΟ Γιώργος Οικονόμου γράφει για την ευκαιρία που έχασε ο Παναθηναϊκός ΟΠΑΠ να πετύχει την υπέρβαση στο Τελ Αβίβ, επιτρέποντας στη Μακάμπι να πάρει 21 επιθετικά σε 43 διεκδικήσεις. Τα ριμπάουντ παραμένουν πληγή που δεν κλείνει!\nΗ πορεία που πραγματοποιεί τη φετινή σεζόν η Μακάμπι είναι εκπληκτική όπως και η δουλειά που έχει κάνει ο Γιάννης Σφαιρόπουλος με αποτέλεσμα η ομάδα του ν' αντιδράει σωστά ακόμα και όταν έχει πολλές απουσίες. Για τον λόγο αυτό ο Παναθηναϊκός είχε μόνο να κερδίσει από την συγκεκριμένη αναμέτρηση, ωστόσο μόνος ανέβασε τον πήχη και ήταν εκείνος που έχασε τη μεγάλη ευκαιρία να επιστρέψει με μία μεγάλη νίκη η οποία θα του έδινε το δικαίωμα να κοιτάξει ακόμα ψηλότερα.\nΈφτασε να προηγείται με 18 πόντους διαφορά (13-31 στο 12') με τον Νικ Καλάθη να μην είναι στο καλύτερο του βράδυ, αλλά πλήρωσε τα πολλά χαμένα ριμπάουντ και την κακή του άμυνα σε αρκετές περιπτώσεις και τη χαμηλή δημιουργία. Δύο τομείς που ο Ρικ Πιτίνο φωνάζει από την πρώτη ημέρα που επέστρεψε στην Ελλάδα.\nΣε 43 διεκδικήσεις στη ρακέτα του τριφυλλιού η Μακάμπι κατάφερε να πάρει 21 επιθετικά! Με αυτή την ανεπίτρεπτη επίδοση δεν μπορούσε να κάνει κάτι περισσότερο. Πάλεψε για κάθε μπάλα όταν η κατάσταση έγινε δύσκολη, τη στιγμή που οι φιλοξενούμενοι πήγαν στις μάχες μέσα στη ρακέτα, χωρίς διάθεση και συγκέντρωση, κάτι το οποίο δεν έχει να κάνει μόνο με τους ψηλούς αλλά με τη συνολική λειτουργία. Όταν το ματς γύρισε για τα καλά, ο Παναθηναϊκός τα... έχασε και η αλήθεια είναι πως τον πληγώνει περισσότερο ο τρόπος με τον οποίο ηττήθηκε στο Τελ Αβίβ.\nΗ ευκαιρία ήταν τεράστια, αλλά θα του ξαναδοθεί, ωστόσο πρέπει να δει τα ζητήματα που έχει να λύσει εδώ και καιρό, ξεκινώντας από τα βασικά όπως είναι ο τομέας των ριμπάουντ. Τη δεδομένη στιγμή αυτό το οποίο μετράει είναι επιστρέψει στις νίκες κόντρα στη Ρεάλ Μαδρίτης και να προχωρήσει βήμα-βήμα στα επόμενα.\nΤΗΝ ΠΛΗΡΩΣΕ ΑΠΟ ΝΤΟΡΣΕΪ ΚΑΙ ΡΙΜΠΑΟΥΝΤ\nΔιαβασμένος, με πολύ ενέργεια κι εξαιρετική άμυνα ο Παναθηναϊκός έδειξε τις διαθέσεις του, ώστε να πάρει ένα σημαντικό διπλό. Με τον Ιωάννη Παπαπέτρου σε εξαιρετικό βράδυ οι πράσινοι διατηρούσαν το προβάδισμα με διψήφια διαφορά από την πρώτη περίοδο που έφτασε και τους 18 (13-31) στο ξεκίνημα της δεύτερης.\nΟι παίκτες του Ρικ Πιτίνο αμυντικά γι' ακόμα ένα ματς πήγαν σε παράλληλο hedge οut και ειδικά με τον Χάντερ του επέτρεπαν να κάνει το short roll και να πάρει μπάλα στο high post χωρίς να δίνουν βοήθειες. Παράλληλα, ήταν δυναμική η αντιμετώπιση πάνω στον Γουίλμπεκιν, ενώ του δεν του επέτρεπαν την εκτέλεση όταν πήγαινε σε διείσδυση. Επί της ουσίας, τη μεγάλη ζημιά στον Παναθηναϊκό έκαναν οι παίκτες της Μακάμπι που ήρθαν από τον πάγκο, κυρίως ο Τάιλερ Ντόρσεϊ και ο Καλοϊάρο στον τομέα των ριμπάουντ.\nΟι φιλοξενούμενοι έδειξαν να είναι διαβασμένοι σε αυτό τον τομέα στο ξεκίνημα τους ματς αλλά αποτέλεσε ξανά μεγάλο πρόβλημα, στη διάρκεια της δεύτερης περιόδου όπου οι γηπεδούχοι μείωσαν στους τρεις (43-46), σημειώνοντας 22 πόντους σε έξι λεπτά. Η ολιγωρία σε αυτό το κομμάτι είχε ως συνέπεια την επιστροφή της Μακάμπι που έπαιρνε δύο και τρεις ευκαιρίες για να εκτελέσει.\nΕΠΕΣΤΡΕΨΕ Η ΜΑΚΑΜΠΙ ΚΑΙ ΚΑΤΕΡΡΕΥΣΕ\nΤο βράδυ δεν θα ήταν εύκολο στο Τελ Αβίβ αλλά ο Παναθηναϊκός έβγαζε αντίδραση από την εξαιρετική του επίθεση, με αποτέλεσμα να βρει απάντηση στην αντεπίθεση των γηπεδούχων. Ο Καλάθης έχασε την αρχική του ηρεμία και ο τεχνικός των πρασίνων προτίμησε περισσότερη ώρα το δίδυμο Φρεντέτ - Ράις.\nΜε τον αρχηγό του στον πάγκο, το τριφύλλι διατήρησε το προβάδισμα μέχρι το 33' . Σ' εκείνο το σημείο μετά από πολύ ώρα η Μακάμπι έφερε το ματς στα ίσια. Το... αστείο με τα ριμπάουντ είχε κουράσει καθώς στο τελευταίο δεκάλεπτο οι γηπεδούχοι είχαν φτάσει τα 18 επιθετικά και ο Γουίλμπεκιν είχε “ζεσταθεί” για τα καλά.\nΜετά την επιστροφή των γηπεδούχων, ο Παναθηναϊκός έδειξε ανήμπορος ν' αντιδράσει και δέχτηκε επιμέρους σκορ 23-10 και είχε μόλις δύο πόντους στα τελευταία έξι λεπτά. Η ήττα δεν τον πονάει αλλά ενοχλεί ο τρόπος που έρχεται από έναν τομέα που ο Πιτίνο έχει υπογραμμίσει επανειλημμένως.


Είναι ένα από τα σημαντικότερα αθλητικά τουρνουά παγκοσμίως και η crème de la crème της ένωσης ποδοσφαίρου. Το τουρνουά διεξάγεται μετά από τέσσερα χρόνια και αυτή τη στιγμή αγωνίζονται 32 ομάδες.\nΗ ιστορία του Παγκοσμίου Κυπέλλου της FIFAΜορφή Παγκοσμίου Κυπέλλου FIFAΓιατί είναι δημοφιλές το Παγκόσμιο Κύπελλο FIFA;Πώς να στοιχηματίσετε στο Παγκόσμιο Κύπελλο της FIFA\nΗ ιστορία του Παγκοσμίου Κυπέλλου της FIFA\nΠαρόλο που υπήρχαν διεθνή τουρνουά ποδοσφαίρου πριν, μόλις το 1930 διεξήχθη το εναρκτήριο τουρνουά του Παγκοσμίου Κυπέλλου FIFA στην Ουρουγουάη. Αγωνίστηκε από 13 ομάδες από τη Βόρεια Αμερική, την Ευρώπη και τη Νότια Αμερική. Οι δύο πρώτοι αγώνες διεξήχθησαν ταυτόχρονα στις 13 Ιουλίου 1930. Ο ένας αγώνας με τη Γαλλία με το Μεξικό έληξε 4-1 υπέρ της Γαλλίας, ενώ ο άλλος αγώνας μεταξύ ΗΠΑ και Βελγίου έληξε 3-0 υπέρ των Ηνωμένων Πολιτειών. Στους τελικούς, η οικοδέσποινα, η Ουρουγουάη, κέρδισε την Αργεντινή με 4–2.\nΤα πρώτα χρόνια του πρωταθλήματος, ο πόλεμος και διηπειρωτικός Τα ταξίδια εμπόδισαν πολύ την επιτυχία του τουρνουά. Για παράδειγμα, λίγες ομάδες της Νότιας Αμερικής είχαν τη θέληση να ταξιδέψουν στην Ευρώπη για το τουρνουά του 1934, ενώ ορισμένες χώρες μποϊκοτάρουν το Παγκόσμιο Κύπελλο του 1938. Μετά ήρθε ο δεύτερος Παγκόσμιος Πόλεμος, που οδήγησε στην ακύρωση των τουρνουά του 1942 και του 1946.\nΕυτυχώς, μετά το τέλος του πολέμου, η FIFA έλυσε αρκετά ζητήματα και το Παγκόσμιο Κύπελλο του 1950 έγινε επιτυχία. Ήταν το πρώτο τουρνουά που περιελάμβανε βρετανικές ομάδες, οι οποίες είχαν αποσυρθεί από τη FIFA το 1920.\nΟι πιο επιτυχημένες ομάδες στο Παγκόσμιο Κύπελλο\nΗ Βραζιλία παραμένει η πιο επιτυχημένη ομάδα σε αυτό το τουρνουά, έχοντας κατακτήσει το ρεκόρ 5 φορές, και είναι η μόνη ομάδα που έχει συμμετάσχει σε όλα τα τουρνουά του Παγκοσμίου Κυπέλλου. Την ακολουθούν Ιταλία και Γερμανία με 4 τίτλους η κάθε μία.\nΗ σημερινή πρωταθλήτρια είναι η Γαλλία, η οποία κέρδισε τον δεύτερο τίτλο της στο τουρνουά του Παγκοσμίου Κυπέλλου FIFA 2018 που φιλοξενήθηκε στη Ρωσία. Η ομάδα έφυγε με το πολυπόθητο τρόπαιο, 35 εκατομμύρια δολάρια σε χρηματικό έπαθλο και το δικαίωμα να καυχιέται με το Σήμα Πρωταθλητών της FIFA μέχρι το επόμενο Παγκόσμιο Κύπελλο.\nΜορφή Παγκοσμίου Κυπέλλου FIFA\nΟ δρόμος προς το Παγκόσμιο Κύπελλο ξεκινά με προκριματικά στις 6 συνομοσπονδίες της FIFA - Αφρική, Βόρεια και Κεντρική Αμερική και Καραϊβική, Ασία, Νότια Αμερική, Ωκεανία και Ευρώπη. Κάθε συνομοσπονδία επιβλέπει τις προκρίσεις, ενώ η FIFA αποφασίζει τον αριθμό των θέσεων που θα πάρει κάθε συνομοσπονδία με βάση τη δύναμη των ομάδων στις συνομοσπονδίες. Τα προσόντα ξεκινούν 3 χρόνια πριν από τη διοργάνωση και εξαπλώνονται σε 2 χρόνια. Οι μορφές προσόντων ποικίλλουν ανάλογα με τη συνομοσπονδία. Ως έχει, η χώρα υποδοχής αποκτά αυτόματη πρόκριση.\nΟι μορφές του Παγκοσμίου Κυπέλλου της FIFA έχουν αλλάξει με τα χρόνια. Επί του παρόντος, το τουρνουά προσελκύει τις 32 ομάδες που προκρίνονται και τις βάζει σε δράση γεμάτη αδρεναλίνη για έναν ολόκληρο μήνα. Υπάρχουν δύο βασικές φάσεις: η φάση των ομίλων και η φάση των νοκ άουτ.\nΣτη φάση των ομίλων, υπάρχουν 8 όμιλοι, ο καθένας με 4 ομάδες που μάχονται σε ένα πρωτάθλημα κυκλικής διαδοχής όπου κάθε ομάδα παίζει με τις άλλες 3 ομάδες του ομίλου. Μια ομάδα παίρνει 3 βαθμούς για τη νίκη, 1 για την ισοπαλία και 0 για την ήττα. Αφού διεξαχθούν οι 3 αγώνες, οι ομάδες 1 και 2 προκρίνονται στη φάση των νοκ άουτ.\nΝοκ άουτ στάδια\nΤο νοκ άουτ του Παγκοσμίου Κυπέλλου της FIFA είναι ένα τουρνουά ενός αποκλεισμού όπου οι ομάδες αναμετρώνται σε μεμονωμένους αγώνες. Η φάση των νοκ άουτ ξεκινά με τον γύρο των 16 προτού προχωρήσει στους προημιτελικούς, στους ημιτελικούς και τελικά στην κορύφωσή του στους τελικούς. Για την ιστορία, οι ομάδες που έχασαν στα ημιτελικά μάχονται για την τρίτη θέση την παραμονή των τελικών.\nΣχετικά με το ποδόσφαιρο\nΤο ποδόσφαιρο είναι το πιο δημοφιλές άθλημα παγκοσμίως, προσελκύοντας περισσότερους από 4 δισεκατομμύρια θαυμαστές. Τα τελευταία στατιστικά στοιχεία δείχνουν ότι υπάρχουν πάνω από 250 εκατομμύρια ποδοσφαιριστές σε περισσότερες από 200 χώρες. Ωστόσο, είναι δύσκολο να εντοπίσουμε την ιστορία του ποδοσφαίρου, καθώς εμφανίστηκε ανεξάρτητα σε διαφορετικούς πολιτισμούς όπου υπήρχαν παιχνίδια παρόμοια με το σύγχρονο ποδόσφαιρο—αυτά τα παιχνίδια περιλάμβαναν το λάκτισμα ενός αντικειμένου που μοιάζει με τη σύγχρονη μπάλα.\nΓιατί είναι δημοφιλές το Παγκόσμιο Κύπελλο FIFA;\nΤο Παγκόσμιο Κύπελλο της FIFA είναι αναμφίβολα ένα από τα μεγαλύτερα αθλητικά γεγονότα που προσελκύει τεράστιες παρουσίες και τηλεθέαση. Για παράδειγμα, οι τελικοί του Παγκοσμίου Κυπέλλου του 2018 μεταξύ Γαλλίας και Κροατίας είχαν κατά μέσο όρο ζωντανό κοινό 517 εκατομμυρίων θεατών, με αιχμές έως και 1,1 δισεκατομμυρίων θεατών κατά τη διάρκεια του αγώνα. Το τουρνουά κυριαρχεί επίσης σε διαδικτυακούς ιστότοπους αθλητικών στοιχημάτων. Λοιπόν, γιατί το Παγκόσμιο Κύπελλο FIFA είναι δημοφιλές μεταξύ των παικτών;\nΑρέσει στους παίκτες του στοιχήματος στοιχηματισμός σε αθλητικά τουρνουά, ειδικά των πιο διάσημων διοργανώσεων, όπως το Παγκόσμιο Κύπελλο. Καθώς το ποδόσφαιρο είναι το πιο δημοφιλές άθλημα παγκοσμίως, είναι γνωστό ότι οι παίκτες του στοιχήματος θα είναι απασχολημένοι με τα στοιχήματα στο Παγκόσμιο Κύπελλο τώρα που όταν το τουρνουά είναι σε εξέλιξη, όλος ο κόσμος των αθλητικών στοιχημάτων εστιάζεται σε αυτόν τον αγώνα. Το Παγκόσμιο Κύπελλο διεξάγεται σε μια εποχή που τα κορυφαία πρωταθλήματα ποδοσφαίρου και αθλητικών αγώνων, για παράδειγμα, το Barclays Premier League, δεν τρέχουν, επομένως οι παίκτες του στοιχήματος έχουν μόνο το Παγκόσμιο Κύπελλο ως την κύρια ανταγωνιστική ποδοσφαιρική διοργάνωση για να στοιχηματίσουν.\nΗ ανταγωνιστικότητα της διοργάνωσης, το ταλέντο και φυσικά το πάθος που έχουν οι παίκτες για τις αγαπημένες τους ομάδες είναι ο μεγαλύτερος λόγος που το Παγκόσμιο Κύπελλο FIFA είναι δημοφιλές στους λάτρεις του αθλητικού στοιχήματος.\nΠώς να στοιχηματίσετε στο Παγκόσμιο Κύπελλο της FIFA\nΤο στοίχημα στο Παγκόσμιο Κύπελλο δεν είναι επιστήμη πυραύλων. Όποιος ξέρει πώς να στοιχηματίζει σε κανονικούς αγώνες ποδοσφαίρου και τουρνουά μπορεί να μπει στο παιχνίδι. Αυτό αρκεί να κατανοήσουν τον κόσμο των στοιχημάτων ποδοσφαίρου, ειδικά τον κόσμο διαφορετικές επιλογές στοιχήματος, αλλιώς γνωστές ως στοιχηματικές αγορές, και κυρίως, οι αποδόσεις.\nΣυμβουλές στοιχήματος της FIFA\nΤο πρώτο πράγμα είναι να βρείτε έναν αξιόπιστο bookmaker που θα έχει αγορές στοιχημάτων για το Παγκόσμιο Κύπελλο. Φυσικά, ο καλύτερος πράκτορας στοιχημάτων είναι αυτός που έχει άδεια και έχει τεράστιες στοιχηματικές αγορές με υψηλές αποδόσεις. Κατά την επιλογή του καλύτερου αθλητικού στοιχήματος, είναι επίσης σημαντικό να αξιολογήσετε τις διαθέσιμες μεθόδους κατάθεσης και ανάληψης και, κυρίως, τα μπόνους στοιχημάτων ποδοσφαίρου.\nΤο επόμενο σημαντικό πράγμα είναι να κατανοήσουμε ποιες ομάδες συμμετέχουν και τα δυνατά τους σημεία. Οι παίκτες δεν πρέπει απλώς να στοιχηματίζουν στα τυφλά. θα πρέπει να αναλύσουν την τρέχουσα μορφή της ομάδας στην οποία θέλουν να στοιχηματίσουν, τους μεμονωμένους παίκτες και τα στατιστικά μεταξύ τους, όπου χρειάζεται. Ο έλεγχος των προβλέψεων του Παγκοσμίου Κυπέλλου από ειδικούς παίκτες μπορεί να βοηθήσει πολύ όσους δεν είναι τόσο ένθερμοι για το ποδόσφαιρο.\nΑυτό είναι, παιδιά, ένας οδηγός στοιχηματισμού για το Παγκόσμιο Κύπελλο της FIFA. Το επόμενο Παγκόσμιο Κύπελλο θα ξεκινήσει από τις 21 Νοεμβρίου έως τις 18 Δεκεμβρίου 2022 και θα διεξαχθεί στο Κατάρ, οπότε μείνετε συντονισμένοι!


Χιλιάδες καρναβαλιστές στην Πάτρα\nΚυριακή, 18 Φεβρουάριος 2018 23:00\tδιαχειριστής\nΈνα ξεχωριστό καρναβαλικό θέαμα, διάρκειας περίπου πέντε ωρών, προσέφεραν οι περίπου 30.000 καρναβαλιστές και τα εντυπωσιακά άρματα του δήμου, που πήραν σήμερα μέρος στην μεγάλη παρέλαση του πατρινού καρναβαλιού.\nΟι μεγάλοι πρωταγωνιστές του πατρινού καρναβαλιού, τα μέλη των 138 πληρωμάτων του «Κρυμμένου Θησαυρού», κατάφεραν με το χορό, το τραγούδι, την χαρά, και το εκρηκτικό τους κέφι, να παρασύρουν στους ρυθμούς τους, τούς χιλιάδες θεατές της παρέλασης που είχαν κατακλύσει τα πεζοδρόμια της οδού Κορίνθου, αλλά και μεγάλο μέρος της πλατείας Γεωργίου.\nΗ παρέλαση ξεκίνησε με την δημοτική μουσική που παιάνιζε αποκριάτικους σκοπούς και καρναβαλικά τραγούδια. Αμέσως μετά έκανε την εμφάνισή του ο βασιλιάς καρνάβαλος. Η μορφή του ήταν ένας άνεργος απελπισμένος, σχεδόν πνιγμένος στη θάλασσα της κρίσης, που τραβούσε τα μαλλιά του.\nΣτην συνέχεια παρήλασε το άρμα της βασίλισσας Όλγας Κατσάρας. Το άρμα ήταν ένας βάλτος με βατράχια και σαύρες που είχαν «βασιλικά» στέμματα και ένα λαχανί δέντρο με ανθρώπινη μορφή. Τα χρώματα ήταν γήινα, και είχε πλαισιωθεί και από φυσικά στοιχεία με λουλούδια και στοιχεία χλωρίδας, παραπέμποντας στην αναγέννηση, στην άνθηση της φύσης και στον ερχομό της 'Ανοιξης.\nΗ παρέλαση των αρμάτων, που είχαν κατασκευαστεί στο καρναβαλικό εργαστήριο του δήμου Πατρέων, ολοκληρώθηκε με τα άρματα του καρναβαλιού των παιδιών.\nΑμέσως μετά, οι περίπου 30.000 καρναβαλιστές άρχισαν να κατακλύζουν το κέντρο της Πάτρας, μετατρέποντάς το σε ένα ποτάμι χρωμάτων, και χαρούμενων διαθέσεων, όπου κυριαρχούσαν το κέφι, η ζωντάνια και η αισιοδοξία.\nΟι καλαίσθητες στολές, οι ευρηματικές κατασκευές, τα όμορφα καπέλα και τα σατιρικά άρματα, κέρδισαν το θαυμασμό και το χειροκρότημα των χιλιάδων θεατών.\nΗ μεγάλη παρέλαση ολοκληρώθηκε λίγο μετά τις 19:00 το βράδυ, με το αναλλοίωτο στο πέρασμα του χρόνου έθιμο του σοκολατοπόλεμου. Οι πέντε σύλλογοι των σοκολατοριχτών ήσαν εφοδιασμένοι με μεγάλες ποσότητες σοκολάτας και γλύκαναν τους θεατές με τις ρίψεις τους.\nΗ αυλαία του φετινού καρναβαλιού θα πέσει στις 21:00 το βράδυ, με την καθιερωμένη τελετή λήξης στον μόλο της Αγίου Νικολάου.


ΕΤΟΙΜΟΣ ΓΙΑ ΤΗΝ ΜΕΓΑΛΗ ΜΑΧΗ Ο Γ. ΣΩΦΡΟΝΗΣ ΕΝΑΝΤΙΟΝ Π. ΦΙΛΙΠΠΟΥ - Kirkinews\nΑνοιχτή επιστολή υπ. δημάρχου Σαρωνικού Γιώργου Σωφρόνη για τη μάχη της επόμενης Κυριακής εναντίον του Πέτρου Φιλίππου, όπου ουσιαστικά συγκρούονται Ν.Δ. & ΣΥΡΙΖΑ\nμας έστειλε το μήνυμα ότι δεν αντιμετωπίσαμε όσο αποφασιστικά έπρεπε\nτις δυνάμεις εκείνες που εκπροσωπούν στο Δήμο μας το λαϊκισμό, την ανευθυνότητα και την αναποτελεσματικότητα.\nΔεν δώσαμε όση σημασία έπρεπε στα δικαιολογημένα παράπονα συμπολιτών μας\nγια προβλήματα στη λειτουργία του Δήμου μας, τα οποία κληρονομήσαμε από το χθες,\nαλλά δεν καταφέραμε να επιλύσουμε στη διάρκεια της πρώτης θητείας μας.\nΘέλω να διαβεβαιώσω τους συμπολίτες μου ότι πήραμε το μήνυμα τους.\nΚαι θα κάνουμε ότι χρειαστεί, για να διορθώσουμε όσα μας ενοχλούν.\nΣε αυτήν όμως την κρίσιμη χρονική συγκυρία, που στην Πατρίδα μας συντελείται μια μεγάλη πολιτική αλλαγή, κατά την οποία χάνουν κατά κράτος οι πολιτικές δυνάμεις εκείνες που οδήγησαν την κοινωνία σε απελπισία και τη χώρα σε αλλεπάλληλες εθνικές ταπεινώσεις, εμείς να εμπιστευθούμε το μέλλον μας σε πρόσωπα και παρατάξεις που εκφράζουν ότι αποδοκιμάζεται σήμερα στην Ελλάδα.\nΔεν μας συμφέρει ο Δήμος Σαρωνικού να πάει κόντρα στη λογική. Κόντρα στην σημερινή πολιτική πραγματικότητα.\nΔεν μπορεί ο Δήμος Σαρωνικού να εμπιστευθεί το μέλλον του σε πρόσωπα που ταυτίζονται απόλυτα με μια περιφερειάρχη που αποδοκιμάστηκε από το 81% των πολιτών της Αττικής κι ένα κόμμα, που δεν εμπιστεύεται ούτε καν ένας στους πέντε πολίτες.\nΔεν μπορεί ο Δήμος Σαρωνικού να έχει την 1η Σεπτεμβρίου μια δημοτική αρχή που δεν θα μπορεί να ανοίξει τις πόρτες της αυριανής κυβέρνησης και της αυριανής διοίκησης της Περιφέρειας Αττικής, γιατί αυτό θα έχει αρνητικές επιπτώσεις στη ζωή μας.\nΔεν μπορούμε να εμπιστευθούμε μια δημοτική αρχή που δεν έκανε έργο στο παρελθόν και δεν μπορεί να εγγυηθεί ότι θα κάνει έργο και στο μέλλον. Ένα πρόσωπο που δεν έχει κάνει καμία αυτοκριτική για τα λάθη που διέπραξε, για όσο διάστημα διοίκησε στο παρελθόν το Δήμο μας.\nΔεν έχουμε το δικαίωμα να παίξουμε στα ζάρια το μέλλον των παιδιών μας και να καταδικάσουμε τον τόπο μας να ζει και τα επόμενα χρόνια, με τα ίδια προβλήματα που κληρονομήσαμε από το χθες.\nΕίχαμε τη δυνατότητα την προηγούμενη Κυριακή να εκφράσουμε τη συμπάθειά μας σε πρόσωπα που συντάχθηκαν με τις δυνάμεις του λαϊκισμού και της ανευθυνότητας, αλλά και σε παρατάξεις που δημιουργήθηκαν δικαιολογημένα, για να καλύψουν κενά που εμείς αφήσαμε.\nΑυτή την Κυριακή όμως δεν υπάρχουν περιθώρια για επιπόλαιες επιλογές. Δεν υπάρχουν περιθώρια για ψήφους συμπάθειας. Δεν χρειαζόμαστε συμπαθείς, χρειαζόμαστε χρήσιμους κι αποτελεσματικούς.\nΔεν υπάρχουν περιθώρια να συνταχθούμε με πρόσωπα που στηρίζονται από κομματικές δυνάμεις που αποδοκιμάζονται σε όλη τη χώρα .\nΚάθε ψήφος στον αντίπαλό μας την προσεχή Κυριακή, θα είναι ψήφος ενάντια στο συμφέρον του τόπου.\nΘα είναι ψήφος συνενοχής στο λαϊκισμό , την απραξία και τη στασιμότητα. Σε όσα μας κρατούν πίσω.\nΔεν έχουμε την πολυτέλεια για πειράματα. Την Κυριακή αποφασίζουμε αν ο τόπος μας τα επόμενα χρόνια θα πάει μπροστά, ή αν θα επιστρέψουμε πίσω, στα χρόνια της απραξίας.\nΣας καλώ αυτή την Κυριακή να στηρίξετε με την ψήφο σας την δική μας παράταξη, η οποία παρά τα λάθη που έχουμε κάνει, είναι εκείνη που μπορεί να εγγυηθεί μια δημιουργική συνέχεια για τον τόπο μας.\nTags: ΓΙΩΡΓΟΣ ΣΩΦΡΟΝΗΣΔΗΜΟΣΕΠΑΝΑΛΗΠΤΙΚΕΣ ΕΚΛΟΓΕΣΣΑΡΩΝΙΚΟΣ\nΕΠΕΙΔΗ ΔΕΝ ΠΡΕΠΕΙ ΝΑ ΕΧΟΥΜΕ ΜΝΗΜΗ ΧΡΥΣΟΨΑΡΟΥ!


Θυμάμαι που σκαλίζαμε μπαούλα ανακαλύπτοντας παλιές φθαρμένες επιστολές. Ανορθόγραφες, φθαρμένες ζωντάνευαν ένα κόσμο νεκρό από καιρό. Πόσα από τα λογοτεχνικά μας κείμενα δε στηρίχτηκαν σε τέτοιες επιστολές και πόσα η δημοσιογραφία δε χρωστά σε αυτό το φθαρμένο κυριολεκτικά ξεθαμμένο υλικό;\nΉταν η καθημερινότητα των απλών ανθρώπων, οι καημοί και οι έγνοιες τους. Ήταν η νοοτροπία της εποχής.\nΤώρα πια όλοι συνομιλούμε μέσω e -Mail. Είναι τόσο εύκολο! Γράφεις σύντομα και χωρίς φιοριτούρες, δεν πολυνοιάζεσαι για την ορθογραφία και το συντακτικό, κάποτε με κεφαλαία ή και με λατινικούς χαρακτήρες, πατάς το πλήκτρο και ταχυδρομείς άμεσα την απάντηση, δίχως να μπεις στον κόπο να ξαναγράφεις τη διεύθυνση του ή των παραληπτών και μετά «διαλύεις» στα σκουπίδια ότι δε σου χρειάζεται.\nΕλάχιστα πια εκτυπώνεις, ελάχιστα διασώζεις. Είμαστε στην εποχή των μιας χρήσεως. Γιατί η αλληλογραφία μας θα πρέπει να επιβιώσει;\nΕίμαι σίγουρη ότι για τα σημαντικά κείμενα θα βρεθούν τρόποι αρχειοθέτησης και διάσωσης. Αυτό που χάνεται είναι η ψυχολογική καταγραφή μιας εποχής, που χρησιμοποιεί υπερβολικά την στιγμιαία συναισθηματική εκτόνωση με γραπτή επικοινωνία μέσω των δικτύων τύπου Facebook. Δημιουργούμε εύκολα «φίλους» και πατάμε ανέξοδα like μοιραζόμαστε προσωπικές στιγμές ή τη μοναξιά μας με αγνώστους, απολαμβάνουμε το να συναντάμε αδελφές ψυχές μέσα από τηλεγραφικές απόψεις στην άλλη άκρη του πλανήτη, ανακαλύπτουμε ότι μας αρέσουν μουσικές, φωτογραφίες, ταινίες ή απόψεις, που δεν είχαμε το χρόνο να δοκιμάσουμε.\nΑπό την άλλη όλα ξεχνιούνται, όλα διαγράφονται πιεσμένα από τον τεράστιο όγκο των καταγραφών. Αυτό που μετρά είναι η πρώτη εντύπωση. Ποτέ δεν επιστρέφουμε στο ίδιο θέμα, εκτός αν το ίδιο το σύστημα μας το επιβάλει.\nΈπεα πτερόεντα είναι τα ηλεκτρονικά μας ταχυδρομεία. Χειρότερα από την εποχή των παλαιολιθικών ανθρώπων, που με κόπο χάραζαν κάποιο σύμβολο στην πέτρα. Φοβάμαι ότι για τις επόμενες γενιές θα είμαστε πιο ακατανόητοι από τους ανθρώπους των σπηλαίων. Φυσικά πάντα θα διασώζονται τόνοι τυπωμένου χαρτιού από βιβλία, εφημερίδες και περιοδικά, όμως όλοι ξέρουμε καλά ότι η δημοσιογραφία πάντα ήταν ελεγχόμενη.\nΑυτό που θα λείψει είναι η καταχώρηση της αυθόρμητης ψυχολογικής αντίδρασης του απλού πολίτη που είναι η βάση της λαογραφίας του μέλλοντος. Γιατί αυτό το πολύτιμο υλικό, που κυκλοφορεί σε υπεραφθονία στο διαδίκτυο δε διασώζεται πουθενά. Καταλήγει αέρας κοπανιστός, σκιά εικόνων, αποσυντίθεται τόσο εύκολα όσο δημιουργείται και τη στιγμή ακόμη που κυκλοφορεί ήδη διαλύεται στον ηλεκτρονικό σκουπιδοφάγο, το Μολώχ του λατρευτού μας Ίντερνετ.


καινοτομιών με τις μεθόδους του ΜΙΤ.\nΠροηγμένη πρακτική διαχείρισης καινοτομιών.\nΑυτό το πρόγραμμα επικεντρώνεται στον τρόπο με τον οποίο οι πραγματικοί καταναλωτές συμπεριφέρονται στον πραγματικό κόσμο και εισάγει ισχυρά εργαλεία, έννοιες και πρακτικές\nαπό παγκόσμια οπτική γωνία, σχετικά με τον τρόπο αντιμετώπισης προκλήσεων που εκτείνονται από τη διαχείριση καινοτομίας και την έρευνα έως την ανάπτυξη προϊόντων που είναι επιθυμητά από την αγορά.\nΑπευθυνόμαστε στις ομάδες που είναι επιφορτισμένες με την έρευνα και ανάπτυξη καινοτομιών που βελτιώνουν τη ζωή των ανθρώπων.\nΤο μάθημα της Διαχείρισης Καινοτομιών (Innovation Management) εισάγει πρωτοποριακές έννοιες που μπορούν να βοηθήσουν στον εντοπισμό, τη σύλληψη και την παροχή εξαιρετικών ιδεών και στην επιτυχία της καινοτομίας σε ολόκληρο τον οργανισμό η την επιχείρηση σας.\nΟι μετέχοντες μαθαίνουν νέες στρατηγικές προσεγγίσεις και εργαλεία για τη διαχείριση προϊόντων, τεχνολογίας και καινοτομίας, καθώς και για την ανακάλυψη νέων πηγών κερδοφορίας.\n Στρατηγική Ψηφιακών Πλατφορμών: Ανάπτυξη στρατηγικής για την έναρξη και εμπορευματοποίηση μιας ψηφιακής πλατφόρμας με τη μέθοδο του ΜΙΤ